title: Mojito

text: Drinkille on ominaista alkoholin maun peittyminen makean sokerin ja sitrusaromien yhteisvaikutuksen takia. Mojito tarjoillaan usein mintunlehtien ja murskatun jään kanssa. Raikkaan viileä, kesäinen drinkki nousi 2000-luvulla jälleen uuteen suosioon sitten 1980-luvun, jolloin se oli viimeksi suosiossa. Drinkki voidaan valmistaa myös alkoholittomana, jolloin siitä voidaan käyttää nimitystä ”Virgin Mojito” tai ”Nojito”.


title: Mojito

text: Kirjailija Ernest Hemingway oli mieltynyt mojitoihin, ja hän onkin vaikuttanut juoman kansainvälisen suosion nousuun.


title: Land of the Free II

text: Land of the Free II on power metal -yhtye Gamma Rayn yhdeksäs studioalbumi, joka ilmestyi 16. marraskuuta 2007. Se on jatkoa vuonna 1995 ilmestyneelle albumille "Land of the Free".


title: Lähikehityksen vyöhyke

text: Lähikehityksen vyöhyke () on Lev Vygotskin teoriaan liittyvä psykologian käsite. Lähikehityksen vyöhyke jää yksilön aktuaalisen kehitystason eli nykyisen taito- ja tietotason ja hänelle mahdollisen potentiaalisen kehitystason väliin. Kun yksilö toimii yhdessä häntä kehittyneemmän ohjaajan kanssa, hän pystyy suoriutumaan tehtävistä korkeammalla tasolla (potentiaalinen kehitystaso), kuin hänen on mahdollista toimiessaan yksin (aktuaalinen kehitystaso). Yksilö pystyy lähikehityksen vyöhykkeellä toimiessaan esimerkiksi ratkaisemaan monimutkaisempia ongelmia, kuin pelkän aktuaalisen kehitystason perusteella voitaisiin olettaa. Yksi erittäin yleinen esimerkki potentiaalisen tason saavuttamisesta on se, kun vanhempi opettaa lastansa ajamaan polkupyörällä ilman apurattaita.


title: Lähikehityksen vyöhyke

text: Scaffolding on lähikehityksen vyöhykkeen idean pedagoginen sovellus, jossa opettaja haastaa opiskelijaa hieman tämän nykyistä taitotasoa korkeamman tason tehtävillä. Kun haasteet ovat sopivassa suhteessa opiskelijan kykyihin, opiskelija oppii paremmin kuin jos tehtävät olisivat tämän taitotason alapuolella tai liian paljon hänen taitotasonsa yläpuolella.


title: Vasili Suosaari

text: Vasili Suosaari (sukunimi aikaisemmin Tihanov, käytti Australiassa nimeä Basilius Suosaari, 4. huhtikuuta 1861 Impilahti – 4. heinäkuuta 1939 Nambour, Australia) oli puutyömies ja sosialidemokraattien kansanedustaja.


title: Vasili Suosaari

text: Suosaaren vanhemmat olivat tilallinen Vasili Tihanov ja Vassa Porfirintytär. Hän oli huutolaisena 13 vuotta ja työskenteli muun muassa puutyömiehenä ja lautamiehenä vuodesta 1872 alkaen ja oli myös maanviljelijänä. Suosaari toimi tämän lisäksi ennen kansanedustajaksi valintaansa noin 3 vuotta poliisina. Hän oli naimisissa vuodesta 1894 Anna Riitta Hyppösen kanssa. Heillä oli viisi poikaa ja tytär.


title: Vasili Suosaari

text: Vuonna 1899 Suosaari oli kotipitäjänsä Impilahden edustajana mukana suuressa lähetystössä, joka vei Venäjän tsaarille Nikolai II:lle Pietariin Suomesta kerätyn suuren adressin, jossa vaadittiin helmikuun manifestin kumoamista. Suosaari oli SDP:n kansanedustajana vuosina 1907–1908 ja 1909 edustaen Viipurin läänin itäistä vaalipiiriä.


title: Vasili Suosaari

text: Suosaari muutti perheineen 1911 Australian Queenslandiin. Hän viljeli siellä sokeriruokoa Bli Bli -nimisen kaupungin lähistöllä ja otti osaa myös alueen suomalaisyhteisön toimintaan ollen vielä jonkin aikaa mukana sikäläisten sosialistien toiminnassa. Suosaari luopui kuitenkin pian politiikasta ja keskittyi sokeriruo'on viljelyyn. Hän kuoli 1939.


title: Maemo

text: Maemo on Linux-pohjainen kehitysalusta kämmenmikroille. Sitä käyttävät Nokia 770 Internet Tablet sekä sen seuraajat Nokia N800, Nokia N810 ja Nokia N900. Maemo-alusta esiteltiin 25. toukokuuta 2005 Linux World Summit -tapahtumassa 770:n julkistamispäivänä.


title: Maemo

text: Helmikuussa 2012 Mobile World Congressissa julkistettiin Maemo projektin sulauttaminen Moblinin kanssa MeeGo mobiili-ohjelmistoalustan luomiseksi.


title: Maemo

text:
Maemo 5 -kirjaston pino näyttää tältä:
Avoimen lähdekoodin komponentit ovat tunnettuja Linuxin työpöytäympäristön kirjastoja, joten sovellusten siirrettävyys on yksinkertaista.


title: Maemo

text: Maemo-kehitys tehdään Scratchbox-nimisessä ristikäännöstyökalussa.


title: Maemo

text: Saksan Financial times julkaisi 11. elokuuta 2009 artikkelin, jossa kerrottiin Maemon tulevan käyttöön laajamittaisesti Nokian matkaviestinten käyttöjärjestelmäksi Symbian-käyttöjärjestelmän rinnalle. Nokia otti ensimmäiseksi Maemo-alustan käyttöön Internet Tablet -laitteissa.


title: Maemo

text: Nimi Maemo on peräisin yhdeltä Nokian sisäiseltä palvelimelta. Nimi on alkujaan luotu Linuxin salasanageneraattorilla eikä se tarkoita mitään.


title: Maemo

text:
Versio tuli käyttöön Nokian 770 Internet Tabletissa. Sen mukana toimitettiin Opera-selain, Flash 6, perustason sähköposti- ja RSS-sovellukset, musiikki- ja videosoitin, PDF-lukija, kuvankatseluohjelma, sovellustenhallinta ja valikoima erilaisia pelejä.
Nokia julkisti uuden version 16. toukokuuta 2006. Sen vakautta oli paranneltu ja ulkoasua oli uudistettu.
OS2007 julkaistiin Nokia N800:n yhteydessä tammikuussa 2007. Versiossa oli korjattu runsaasti aiempien versioiden bugeja ja parannettu suorituskykyä. Mukana tuli Opera 8 ja Flash 7.
OS2008 julkaistiin Nokia N810:n yhteydessä marraskuussa 2007. Tämän version saa päivitettyä myös aiempaan Nokia N800:an. Tässä Mozilla-pohjainen selain korvasi aiemman Opera-selaimen. Mukana oli Windows Media Playerin tiedostomuotojen ja H.264:n tuki.
Maemo 5 on Nokia N900:n käyttöjärjestelmä.


title: Anatoli Demjanenko

text: Anatoli Vasylovytš Demjanenko (ukrainaksi: Анатолiй Васильович Дем'яненко) (s. 19. helmikuuta 1959 Dnepropetrovsk, Neuvostoliitto) on ukrainalainen jalkapallovalmentaja ja entinen hyökkääjä.


title: Anatoli Demjanenko

text: Demjanenko pelasi urallaan 12 vuoden ajan FK Dynamo Kiovan joukkueessa. Demjanenko kantoi kapteeninnauhaa ja oli yksi joukkueen tärkeimmistä pelaajista ja linkki hyökkäyksen ja puolustuksen välillä. Demjanenko juhli Neuvostoliiton mestaruutta viiteen kertaan ja oli mukanan Cup-voittajien Cupin loppuottelussa 1986, kun Dynamo Kiova kaatoi Atlético Madridin Lyonissa maalein 3–0.


title: Anatoli Demjanenko

text: Neuvostoliiton maajoukkueessa Demjanenko pelasi 80 maaottelua oli voittamassa olympiakultaa ja EM-hopeaa 1988.


title: Anatoli Demjanenko

text: Hänet valittiin Ukrainan neuvostotasavallan parhaaksi pelaajaksi 1982 ja 1985. Joulukuussa 2000 Demjanenko äänestettiin "The Ukrainsky Futbol weekly" -lehden äänestyksessä Ukrainan kautta aikain kolmanneksi parhaaksi pelaajaksi Andriy Shevchenkon ja Oleg Blokhinin jälkeen.


title: Anatoli Demjanenko

text: Meriitit pelaajanaDemjanenko on toiminut FC Arsenal Kiovan päävalmentajana 1993 sekä FK Dynamo Kiovan apulaisvalmentajana 12 vuoden ajan. Kauden 2004–05 päätteeksi hän nousi Leonid Buryakin seuraajaksi Dynamo Kiovan päävalmentajaksi. Demjanenkon johdolla Dynamo Kiova voitti kaksi Ukrainan cupia sekä liigamestaruuden 2007.


title: Anatoli Demjanenko

text: Kun Dynamo Kiova hävisi avausottelunsa 2007–2008 Mestarien liigan lohkovaiheessa AS Romalle 2–0, Demjanenko sai potkut tehtävistään. Hänet korvasi seuran entinen päävalmentaja ja varatoimitusjohtaja Jožef Sabo.


title: Anatoli Demjanenko

text: Vuonna 2008 Demjanenko toimi lyhyen aikaa Neftçi Bakun päävalmentajana. Elokuussa 2010 hän siirtyi uzbekistanilaisen FK Nasaf Qarshin valmentajaksi. Tammikuussa 2012 Demjanenko jätti Nasaf Qarshin ja palasi kotimaahansa FK Volyn Lutskin päävalmentajaksi. Volyn Lutsk säilytti Demjanenko alaisuudessa sarjapaikkansa, muttei onnistunut nousemaan sijalta 12 korkeammalle. Kaudella 2012/13 Lutsk oli jälleen putoamiskamppailussa ja lopulta Demjanenko jätti joukkueen huhtikuussa 2013.


title: Anatoli Demjanenko

text: Meriitit valmentajana


title: Rot13

text: Rot13, ROT-13 tai Rotate13 on alkeellinen salausmenetelmä, joka on Caesar-koodin muunnos. Rot13:ssa kirjaimet korvataan aakkosissa 13 kirjaimen päässä olevalla kirjaimella, esimerkiksi A-kirjain korvataan N-kirjaimella, B-kirjain O:lla ja niin edelleen. Numeroita ja erityismerkkejä, kuten skandinaavisia kirjaimia Å, Ä ja Ö, ei muokata.


title: Rot13

text: Rot13-koodausta on käytetty muun muassa uutisryhmissä, esimerkiksi huumoriryhmissä peittämään mahdollisesti loukkaavaa tekstiä. Näin viestin avaaminen jää lukijan vastuulle. Sitä käytetään myös runsaasti geokätköilyn piirissä.


title: Myanmarin mielenosoitukset 2007

text: Myanmarin hallituksen vastaisten mielenosoitusten aalto alkoi 15. syyskuuta 2007. Opiskelijat ja oppositiotoimijat aloittivat väkivallattomat marssit seurauksena sotilashallituksen päätöksestä korottaa polttoaineiden hintoja jopa viisinkertaiseksi. Hallitus tukahdutti marssit aluksi väkivaltaisesti, mutta buddhalaismunkkien liityttyä mielenosoituksiin 18. syyskuuta niiden on sallittu jatkuvan. 25. syyskuuta mennessä mielenosoituksiin osallistui jo 100 000 ihmistä.


title: Myanmarin mielenosoitukset 2007

text:
Myanmarin hallitus onnistui tukahduttamaan mielenosoitukset entisessä pääkaupungissa Yangonissa, josta mielenosoitukset siirtyivät maan keskiosiin. Mielenosoitukset ovat vaatineet virallisten tietojen mukaan ainakin 13 kuolonuhria ja vajaat kaksisataa on haavoittunut. Oppositiojohtaja Sein Win kuitenkin arvioi uhriluvun olevan kymmeniä tai satoja; tuoreemmissa tiedoissa puhutaan tuhansista.
Myanmarin sotilasjuntta on ilmoittanut pidättäneensä 3000 mielenosoittajaa.


title: Myanmarin mielenosoitukset 2007

text: Myanmarin vuoden 1990 parlamenttivaalien jälkeinen oppositio on järjestäytynyt Yhdysvalloissa pakolaishallitukseksi, joka sijaitsee Marylandissä. Myanmarin sotilashallitus on aikaisemmin neuvotellut opposition kanssa, joka ei ole suostunut sen ehtoihin sovinnosta.


title: Myanmarin mielenosoitukset 2007

text:
Osa tiedotusvälineistä on käyttänyt mielenosoituksista nimitystä "Saffron Revolution" ('Sahramivallankumous'). Nimitys tulee mieltään laajasti osoittaneista buddhalaisista munkeista, joiden punertavat kaavut ovat sahramin väriset. Sahramivallankumouksen tunnus on sivukuva buddhalaisista munkeista sahraminvärisessä kaavussa.
Myanmarin sotilashallitusta vastustavat monet eri tahot, vaikka julkisuudessa vedotaan lähinnä helposti televisiossa tunnistettaviin buddhalaisiin munkkeihin. Myanmarin hallitusta tukevat väittävät, että osa munkinkaapuun pukeutuneista ei ole munkkeja, vaan muita mielenosoittajia.


title: Myanmarin mielenosoitukset 2007

text: Kansalaisten tyytymättömyys Myanmarin sotilashallitusta kohtaan kasvoi, kun se lopetti bensiinin hintatuen 19. elokuuta 2007, ja kun bensiinin hinta nousi kuusinkertaiseksi.


title: Myanmarin mielenosoitukset 2007

text: 5. syyskuuta 2007 Myanmarin joukot hajottivat väkivaltaisesti rauhanomaisen mielenosoituksen Pakokkussa ja kolme munkkia haavoittui. Seuraavana päivänä toiset munkit ottivat kostaakseen valtion viranomaisia panttivangeikseen. He vaativat anteeksipyyntöä syyskuun 17. päivään mennessä, mutta armeija kieltäytyi tästä.


title: Myanmarin mielenosoitukset 2007

text: Koska anteeksipyyntöä ei tullut, munkit järjestivät mielenosoituksia ja peruivat armeijalle järjestämiään uskonnollisia toimituksia. Kansan ja armeijan munkkeihin kohdistama kunnioitus oli eräs syy munkkien tärkeään rooliin mielenosoituksissa. Näiden tapahtumien jälkeen mielenosoitukset levisivät ympäri Myanmaria: Yangôniin (ent. Rangoon), Sittween, Pakokkuun ja Mandalayhin.


title: Myanmarin mielenosoitukset 2007

text: 27. syyskuuta mennessä mielenosoituksissa oli kuollut yhdeksän ihmistä, mukaan lukien japanilainen lehtikuvaaja, Kenji Nagai. Loukkaantuneita oli yli sata ja 200–300 ihmistä pidätettiin.


title: Myanmarin mielenosoitukset 2007

text: Euroopan unioni ja Yhdysvallat ehdottivat Yhdistyneiden kansakuntien turvallisuusneuvostossa Myanmarin vastaisia pakotteita, mutta niitä ei saatu aikaiseksi Kiinan ja Venäjän vastustuksesta johtuen. Kiina tukee Myanmarin sotilashallitusta, mutta ei ole ottanut kantaa Myanmarin tilanteeseen. Venäjän mielestä ongelma on Myanmarin sisäinen eikä edellytä toimenpiteitä turvallisuusneuvostolta. EU ja Yhdysvallat vaativat sotilasjunttaa myös avaamaan neuvottelut kotiarestissa olevan oppositiojohtaja Aung San Suu Kyin kanssa.


title: Myanmarin mielenosoitukset 2007

text: Yhdysvallat ryhtyi pakotteisiin yksin tiukentamalla viisumikäytäntöä ja jäädyttämällä Myanmarin hallituksen varoja. EU päätti 15. lokakuuta 2007 kiristää jo olemassa olevaa viisumikieltoa ja laajentaa omaisuuden jäädytyksiä. Lisäksi vientituotteisiin kohdistuvien pakotetoimien on määrä laajeta. Myös Myanmarin suurin kehitysavun antaja Japani leikkasi apuaan yli kolmella miljoonalla eurolla.


title: Myanmarin mielenosoitukset 2007

text: Mielenosoitusten aalto on osa laajempaa kokonaisuutta, missä oppositio pyrkii lopettamaan Myanmarin sotilashallituksen. 1988 oli Myanmarissa kapina, jossa kuoli yli 3 000 ihmistä. Tuolloin pyrittiin hallitukseen vaikuttamaan diplomaattisesti, mutta tuloksetta.


title: Myanmarin mielenosoitukset 2007

text: Myanmarin sotilashallitus kykenee ylläpitämään itsensä lähinnä siksi, että sillä on myytäväksi energiaa ja raaka-aineita, joista muun muassa Intia ja Kiina kilpailevat keskenään. Kiinalla on maakaasuyhteistyötä Myanmarin kanssa. Kiina on Yhdistyneiden kansakuntien turvallisuusneuvoston pysyvä jäsen, ja se kykenee veto-oikeudella estämään hallitusjuntan vastaiset Yhdistyneiden kansakuntien sanktiot. Venäjä tukee Kiinan linjaa YK:n turvallisuusneuvostossa. Myös Thaimaa on energiahuollossaan riippuvainen Myanmarista.


title: Myanmarin mielenosoitukset 2007

text: Myanmarin, Laosin ja Thaimaan raja-alueet muodostavat heroiinintuotannon kultaisen kolmion, mikä on länsimaille ongelmallinen.


title: Myanmarin mielenosoitukset 2007

text: Tammikuussa 2007 Kiina ja Venäjä estivät Yhdysvaltain havitteleman turvallisuusneuvoston päätöksen, jonka tarkoituksena oli vaatia Myanmarin hallitusta vapauttamaan poliittiset vangit kuten Aung San Suu Kyi, kiihdyttää demokratiakehitystä sekä lopettaa etnisiin vähemmistöihin kohdistuvat hyökkäykset.


title: Myanmarin mielenosoitukset 2007

text: Länsimaisissa joukkotiedotusvälineissä on esitetty, että Kiinan tuesta Myanmarin sotilashallitukselle voi koitua mielikuvahaittoja Pekingin olympialaisille 2008.


title: Myanmarin mielenosoitukset 2007

text: Vuonna 1987 Myanmarin, silloisen Burman, talous oli laskussa. Talouden elvyttämiseksi sotilashallinto otti käyttöön toimenpiteitä, jotka aiheuttivat levottomuutta kansalaisten keskuudessa ja lopulta johtivat kansannousuun. Kansannousun laukaisi hallituksen toimeenpanema yhtäkkinen suurten setelien mitätöinti, minkä johdosta 80 prosenttia rahasta menetti arvonsa.


title: Myanmarin mielenosoitukset 2007

text: Sadattuhannet ihmiset osallistuivat demokratiaa vaativiin mielenosoituksiin vuonna 1988. Mielenosoitukset alkoivat yliopistoista. Sotilaat ampuivat yhden opiskelijan, mikä sai mielenosoitukset yltymään. Virkamiehet, munkit ja osa poliiseista liittyivät mielenosoituksiin. Munkit pitivät almukulhojaan ylösalaisin merkkinä siitä, että he eivät hyväksy sotilailta. Buddhalaisessa yhteiskunnassa munkkien kunnioituksen menetys on suuri häpeä, ja kyvyttömyys antaa almuja johtaa karman laskuun. Hallitus tukahdutti mielenosoitukset väkivaltaisesti ja ainakin 3000 ihmistä, suuri osa siviilejä ja munkkeja, kuoli hallituksen väkivallankäyttöön.


title: Myanmarin mielenosoitukset 2007

text: Aung San Suu Kyi nousi mielenosoittajien johtoon, ja hänestä tuli myöhemmin Burman oppositioliikkeen johtaja. Sotilasjuntta lupasi mielenosoitusten jälkeen pitää demokraattiset vaalit. Suu Kyin johtama demokratialiike sai 83 % äänistä, mutta sotilasjuntta kaappasi vallan 18. syyskuuta 1988. 1989 sotilashallinto muutti maan nimen Burmasta Myanmariksi, ja pääkaupunki Rangoonista tuli Yangon.


title: Myanmarin mielenosoitukset 2007

text: Opposition tärkein ryhmittymä on National League for Democracy (NDL), joka voitti vuoden 1990 parlamenttivaaleissa 392 paikkaa 492:sta, mutta joka ei voinut muodostaa hallitusta. Sen varaan pääasiassa muodostettiin Yhdysvaltoihin pakolaishallitus, National Coalition Government of the Union of Burma. Pakolaishallituksella on yksitoista ministerinpaikkaa, joista pääministeri Sein Win hoitaa myös ulkoasiainministerin tehtäviä.


title: Myanmarin mielenosoitukset 2007

text: Sotilasjuntta on pitänyt Aung San Suu Kyita kotiarestissa vuosia. Nobelin rauhanpalkinto myönnettiin Suu Kyille 1991.


title: David de la Fuente

text: David de la Fuente (s. 4. toukokuuta 1981 Reinosa, Kantabria) on espanjalainen maantiepyöräilijä, joka edustaa UCI Continental Circuits -tasolla kilpailevaa Aviludo-Louletano-tallia. Hän johti vuoden 2006 Ranskan ympäriajon mäkikirikilpailua kuuden etapin ajan saatuaan kilpailuosion johtajan pilkkupaidan toisen etapin ja uudelleen 11. osuuden jälkeen. De la Fuente nimettiin kilpailun yritteliäimmäksi ajajaksi. Saman vuoden Espanjan ympäriajossa hän johti yhdistelmäkilpailua kolmannen ja neljännen etapin jälkeen.


title: Andrei Jepišin

text: Andrei Sergejevitš Jepišin (, s. 10. kesäkuuta 1981, Žukovski, Neuvostoliitto) on venäläinen pikajuoksija, jonka päämatka on 100 metrin juoksu.


title: Andrei Jepišin

text: Jepišin voitti vuonna 2003 Venäjän sisäratojen mestaruuden 60 metrillä. Myöhemmin samana vuonna hän juoksi Euroopan sisäratojen cupissa matkan kolmanneksi ajalla 6,70 ja karsiutui Birminghamin sisäratojen MM-kisoissa välierissä. Seuraavana vuonna hän voitti Venäjän sisäratojen mestaruuden 60 metrillä, mutta karsiutui Budapestin sisäratojen MM-kisoissa matkan välierissä ajalla 6,63. Myöhemmin samana vuonna hän voitti Venäjän mestaruuden 100 metrin juoksussa ja karsiutui Ateenan olympialaisissa toisissa alkuerissä ajalla 10,29.


title: Andrei Jepišin

text: Jepišin voitti vuonna 2005 maansa sisäratojen mestaruuden 60 metrillä ja sijoittui Madridin sisäratojen EM-kisoissa matkan neljänneksi. Ulkoradoilla hän voitti Venäjän mestaruuden 100 metrillä ja juoksi Universiadeissa toiseksi. Seuraavana vuonna hän voitti jälleen Venäjän sisäratojen mestaruuden 60 metrillä. Moskovan sisäratojen MM-kisoissa 2006 hän voitti MM-hopeaa ajalla 6,52. Myöhemmin samana vuonna hän voitti Venäjän mestaruuden 100 metrillä sekä Göteborgin EM-kisoissa EM-hopeaa ajalla 10,10. Kauden lopussa hän oli yleisurheilun maailmancupissa seitsemäs.


title: Andrei Jepišin

text: Jepišiniä valmentaa hänen isänsä Sergei.


title: Leonid Burjak

text: Leonid Josypovytš Burjak (, s. 10. heinäkuuta 1953 Odessa, Neuvostoliitto) on ukrainalainen jalkapallovalmentaja ja entinen keskikenttäpelaaja. Burjak toimii tällä hetkellä FK Dynamo Kiovan urheilujohtajana.


title: Leonid Burjak

text: Burjak edusti suurimman osan urastaan FK Dynamo Kiovan joukkuetta. Burjak oli voittamassa viittä Neuvostoliiton mestaruutta sekä Cup-voittajien cupia ja Uefa-supercupia 1975.


title: Leonid Burjak

text: Burjak pääti pelaajauransa Suomessa. Kaudella 1988 hän edusti Kemin Pallotovereita sekä 1990 Vantaan Palloa. Hän toimi molemmissa joukkueissa pelaajavalmentajana.


title: Leonid Burjak

text: Neuvostoliiton maajoukkueessa Burjak pelasi 53 ottelua. Hän oli mukana maan pronssimitalijoukkueessa Montrealin olympialaisissa 1976. Burjak nimettiin Neuvostoliiton joukkueeseen myös MM-kilpailuihin 1982, mutta hän ei loukkaantumisen takia pelannut yhtään ottelua.


title: Leonid Burjak

text: Burjak valmensi uransa alkuaikoina Suomessa sekä yliopistotasolla Yhdysvalloissa. Hän palasi 1993 Ukrainaan ja johdatti kasvattajaseuransa FK Tšornomorets Odessan Ukrainan mestariksi 1995 ja 1996. Hän on toiminut myös lyhyen aikaa Ukrainan maajoukkueen päävalmentajana.


title: Leonid Burjak

text: Burjak hoiti FK Dynamo Kiovan päävalmentajan tehtäviä lyhyen aikaa 2005, ja on sen jälkeen toiminut seuran urheilujohtajana.


title: HK Spartak Moskova

text: HK Spartak Moskova () on moskovalainen jääkiekkoseura. Seura on perustettu vuonna 1946 ja sen kotihallina on Sokolniki-urheilupalatsi. Joukkue pelaa KHL:n läntisen lohkon (konferenssin) Tarasov-divisioonassa. Joukkue joutui talousvaikeuksien takia jättäytymään pois liigasta kaudella 2014–2015. Kaudella 2015–2016 Spartak teki paluun yhden kauden tauon jälkeen.


title: HC Fenix

text: HC Fenix oli turkulainen vuonna 2005 perustettu käsipalloseura. Seuran miesten edustusjoukkue sai äkillisesti lopetetun HC Denniksen paikan SM-sarjasta eikä näin ollen joutunut aloittamaan alimmalta sarjatasolta. Seura jatkaa myös HC Denniksen aloittamaa junioritoimintaa ja sillä oli sekä pojissa että tytöissä joukkue kaikissa ikäryhmissä, mutta viimeisillä kausilla vain poikapuolella, koska tyttöjoukkueet olivat siirtyneet ÅIFK riveihin. Naisten edustusjoukkuetta sillä ei ollut.


title: HC Fenix

text: Vuoden 2010 alussa kuitenkin seurajohdot olivat sopineet, että turkulaista käsipalloilua tullaan jatkamaan yhden seuran ÅIFK voimin.


title: HC Fenix

text: Sijoitukset miesten SM-sarjassa:


title: California Molefe

text: California Molefe (s. 12. maaliskuuta 1980) on entinen botswanalainen pikajuoksija, joka päämatka oli 400 metrin juoksu.


title: California Molefe

text: Molefe karsiutui Birminghamin sisäratojen MM-kisoissa 2003 400 metrin alkuerissä ajalla 47,90. Myöhemmin samana vuonna hän karsiutui Pariisin ulkoratojen MM-kisoissa alkuerissä ajalla 46,12. Seuraavana vuonna hän karsiutui Budapestin sisäratojen MM-kisoissa alkuerissä ja Ateenan olympialaisissa alkuerissä ajalla 45,88. Helsingin MM-kisoissa 2005 hän putosi välierissä. Vuonna 2006 Molefe voitti Moskovan sisäratojen MM-kisoissa MM-hopeaa 400 metrillä ajalla 45,75. Myöhemmin samana vuonna hän sijoittui kuudenneksi Melbournen Kansainyhteisön kisoissa ja karsiutui Afrikan-mestaruuskilpailuissa välierissä. Osakan MM-kisoissa 2007 Molefe karsiutui välierissä ajalla 45,47. Valencian sisäratojen MM-kisoissa 2008 hän putosi välierissä. Molefen ura päättyi vuonna 2008.


title: Mikyys ja tämyys

text: Mikyys ( < "quid?", ”mikä?”; myös "kvidditeetti") ja tämyys (lat. "haecceitas" < "haec", ”tämä”) ovat keskiaikaisen filosofian termejä, jotka liittyvät universaalien eli yleiskäsitteiden ja partikulaarien eli yksilöolioiden ongelmaan.


title: Mikyys ja tämyys

text:
"Mikyys" eli olion ”se mitä jokin on” tarkoittaa partikulaarisen olion (esimerkiksi ihmisyksilön) universaliteettia eli yleislajisuutta, eli niitä ominaisuuksia, jotka se jakaa muiden saman lajin ("species") olioiden (esimerkiksi kaikkien muiden ihmisten) kanssa. Se vastaa siis kysymykseen ”mikä se on?”. Mikyys vastaa Aristoteleen substanssin käsitettä ja olemusta ("essentia").
"Tämyys" tarkoittaa olion partikulariteettia tai individualiteettia eli yksilöllisyyttä, eli niitä ominaisuuksia tai luonteenpiirteitä, jotka tekevät siitä yksilöolion (esimerkiksi ne tekijät, jotka tekevät tietystä ihmisestä tunnistettavan yksilön).


title: Mikyys ja tämyys

text: Termit kehitti Duns Scotus. Charles Peirce käytti myöhemmin termiä tämyys () ei-deskriptiivisenä viittauksena yksilöön.


title: Valentí Massana

text: Valentí Massana Gràcia (s. 5. heinäkuuta 1970 Viladecans, Espanja) on espanjalainen entinen kävelijä, jonka matkana olivat sekä 20 kilometriä että 50 kilometriä.


title: Valentí Massana

text:
Massana on 20 kilometrin maailmanmestari vuodelta 1993 ja olympiapronssimitalisti 1996 vuoden Atlantan olympialaisista. Lisäksi hän on saavuttanut hopeaa vuoden 1995 Göteborgin MM-kilpailuiden 20 kilometrillä ja EM-pronssia vuonna 1994 Helsingissä.
Aktiiviuransa aikana Valentí Massana oli aktiiviuransa aikana 168 senttimetriä pitkä ja painoi 51 kilogrammaa.


title: Fredegisius Toursilainen

text: Fredegisius Toursilainen (, myös "Fridugisus", "Fridugis", "Fredegis", "Fredugis") (s. 700-luvun loppu, Englanti, k. 834, Tours) oli munkki ja varhaisskolastinen filosofi ja teologi. Hän toimi vuodesta 804 opettajansa Alkuinin seuraajana Saint-Martin de Toursin luostarin apottina, ja Saint-Omerin (vuodesta 820) ja Saint-Bertinin luostarien apottina.


title: Fredegisius Toursilainen

text: Fredegisius toimi Kaarle Suuren hovissa ja vuodesta 819 keisari Ludvig Hurskaan kanslerina. Hän oli osallisena useissa kiistoissa, erityisesti Lyonin arkkipiispaa Agobardusta vastaan.


title: Fredegisius Toursilainen

text: Fredegisiuksen tunnetuin teos on kirjeen muotoon kirjoitettu "De substantia nihili et tenebrarum" (”Ei mistään ja pimeydestä”, n. 804), joka käsittelee tyhjyyden ja pimeyden luonnetta. Hän omaksui käsiterealistisen kannan, jonka mukaan tyhjyys ja pimeys ovat olemassa olevia asioita, koska näitä sanoja käytetään Ensimmäisen Mooseksen kirjan alussa. Teos on ollut merkittävässä roolissa keskiajan universaalikiistassa, ja vaikka siinä esitettyjä näkemyksiä ei hyväksytty laajalti, se on vaikuttanut skolastisen dialektisen menetelmän kehitykseen.


title: Dicta Boelcke

text: Dicta Boelcke on saksalaisen ensimmäisen maailmansodan hävittäjä-ässän, Oswald Boelcken laatima lista ilmataistelun perustaktiikoista.


title: Dicta Boelcke

text: 1. Yritä varmistaa edullinen asema ennen hyökkäystä. Jos mahdollista, pidä aurinko takanasi.


title: Dicta Boelcke

text: 2. Suorita aina hyökkäys loppuun, kun olet aloittanut sen.


title: Dicta Boelcke

text: 3. Ammu ainoastaan lyhyeltä etäisyydeltä ja vain silloin kun vastustaja on kunnolla tähtäimessä.


title: Dicta Boelcke

text: 4. Pidä aina katseesi vihollisessa, äläkä koskaan anna vihollisen huiputtaa sinua juonillaan.


title: Dicta Boelcke

text: 5. Kaikissa tapauksissa on olennaista hyökätä vastustajan kimppuun takaa.


title: Dicta Boelcke

text: 6. Jos vastustajasi syöksyy sinua kohti, älä yritä väistää hänen hyökkäystään, vaan lennä kohtaamaan se.


title: Dicta Boelcke

text: 7. Älä koskaan unohda suuntaa omalle alueelle, kun lennät vihollisalueen yllä.


title: Dicta Boelcke

text: Laivueille: Hyökätkää pääasiassa neljän tai kuuden koneen ryhmissä. Kun taistelu hajoaa useiksi yksittäisiksi taisteluiksi, pitäkää huoli, että useat eivät hyökkää yhtä vihollista vastaan.


title: Vladimir Golubnitši

text: Vladimir Golubnitši (s. 2. kesäkuuta 1936 Sumy, Ukraina) on neuvostoliittolainen kävelijä, joka päämatkallaan 20 kilometrillä voitti kaksi olympiakultaa ja yhden Euroopan-mestaruuden.


title: Vladimir Golubnitši

text: Golubnitši oli 1960-luvun paras 20 kilometrin kävelijä. Hän on kaksinkertainen olympiavoittaja vuosilta 1960 ja 1968. Lisäksi hän saavutti olympiahopeaa vuonna 1972 ja olympiapronssia 1964. Golubnitši on myös Euroopan mestari vuodelta 1974, ja hän saavutti EM-hopeaa 1966 ja EM-pronssia 1962.


title: Vladimir Golubnitši

text: Vladimir Golubnitši on kaikkien aikojen menestyneimpiä kilpakävelijöitä maailmassa. Hän on ainoana saavuttanut olympialaisten 20 kilometrin kävelyssä kaksi kultamitalia, kolme mitalia ja neljä sijoitusta kahdeksan parhaan joukkoon. Hän käveli ensimmäisen maailmanennätyksensä jo 19-vuotiaana vuonna 1955 ja on lajinsa vanhin Euroopan mestari voitettuaan kultaa 38-vuotiaana.


title: Turun nähtävyydet

text: Turussa, Suomen vanhimmassa kaupungissa, sijaitsee useita nähtävyyksiä ja valtakunnallisesti tärkeitä kohteita. Suuri osa kaupungin tärkeimmistä ja suosituimmista kohteista sijaitsee Turun keskustan alueella, mutta myös kaupungin ulkopuolella sijaitsee merkittäviä nähtävyyksiä. Tunnetuimpia Turun nähtävyyksistä lienevät keskiaikaiset Turun linna ja Turun tuomiokirkko, sekä vuoden 1827 Turun palosta säilynyt Luostarinmäen käsityöläismuseo ja keskiaikaa ja nykytaidetta esittelevä Aboa Vetus & Ars Nova. Varsinais-Suomen vuoden 2006 kymmenestä suosituimmasta matkailukohteesta kahdeksan sijaitsi Turussa. Aiemmin mainittujen neljän kohteen lisäksi kärkeen ylsivät myös Caribia Kylpylä, Lasten Seikkailupuisto Kupittaalla, musiikkifestivaali Ruisrock sekä merimuseo Forum Marinum.


title: Turun nähtävyydet

text: Turun linna on yli 700 vuotta vanha kulttuurihistoriallinen matkailukohde. Museotoiminta alkoi linnassa jo vuonna 1881, kun Turun kaupungin historiallinen museo aloitti siellä toimintansa. Linna tuhoutui talvisotien pommituksessa pahoin vuonna 1941 ja sodan jälkeen aloitettu linnan restaurointi keskeytti pitkäksi aikaa museotoiminnan. Linnan korjaukset saatiin valmiiksi vuonna 1961 ja linna avattiin uudelleen yleisölle. Suurin osa linnan huoneista on restauroitu alkuperäiseen asuunsa.


title: Turun nähtävyydet

text: Linnassa toimii Turun kaupungin historiallisen museon lisäksi Turun maakuntamuseon vaihtuvien näyttelyiden tila. Museovierailla on mahdollisuus tutustua linnaan joko opastetulle kierrokselle tai itsenäisesti. Koska linna sijaitsee heti Turun sataman vieressä ovat sekä linna, että siellä sijaitsevat museot monille ulkomailta saapuville matkailijoille ensimmäisiä tutustumiskohteita kaupungissa. Linna on myös monien suomalaisten koululaisten luokkaretkeilyn kohde. Yhteensä Turun linnassa vierailee vuosittain noin 200.000 matkailijaa tai kaupunkilaista.


title: Turun nähtävyydet

text:
Turussa ja sen lähialueilla sijaitsee useita kirkkoja, jotka edustavat usean eri vuosisadan tyylilajeja. Suurimmat Turun kaupungin alueella sijaitsevat kirkot ovat Turun tuomiokirkko, Mikaelinkirkko, Martinkirkko sekä Ortodoksinen kirkko. Vanhimpia Turussa sijaitsevista kirkoista ovat Tuomiokirkon lisäksi keskiaikaiset Maarian kirkko ja Pyhän Katariinan kirkko. Mainitsemisen arvoisia ovat myös Kakskerran kirkko, joka on rakennettu 1700-luvun lopulla, sekä jugendia ja funktionalismia edustava Betel-kirkko, jota on rakennettu ja laajennettu 1900-luvun alun vuosikymmeninä. Uudempaa 1900-luvun modernia arkkitehtuuria edustavat Pallivahan, Varissuon ja Hirvensalon kirkot. 1900-luvulla valmistunut Turun synagoga on listattu museoviraston valtakunnallisesti merkittävien kulttuurihistoriallisten ympäristöjen luetteloon.
Turun tuomiokirkkoa pidetään Suomen kansallispyhäkkönä ja se kuuluu maan merkittävimpiin historiallisiin rakennuksiin. Pitkästä rakennusajasta johtuen tuomiokirkko ei edusta ainoastaan yhtä tyylisuuntaa, vaan on sekoitus muun muassa romaanista, goottilaista sekä uusgoottilaista tyyliä. Päivittäin tuomiokirkossa vierailee yli tuhat ihmistä. Vuoden 2006 kesäkuun aikana Tuomiokirkossa kävi 23 400 vierailijaa ja toukokuussa 21 300. Kansallispyhäkkö kiinnostaa myös ulkomaalaisia turisteja. Vierailijoita käy päivittäin kaikkialta maailmasta, yleisimpien maiden joukossa Venäjä, Australia, Yhdysvallat, Italia ja Ranska.


title: Turun nähtävyydet

text:
Itse rakennuksen lisäksi kirkossa sijaitsee tuomiokirkkomuseo kirkon etelälehterillä sekä tuomiokirkon portaiden tasanteella lähetyskahvila Domcafé, joka on kesäaikana avoinna joka päivä. Museon kokoelmassa on esineitä, jotka kertovat tuomiokirkon vaiheista ja kirkollisesta elämästä. Museossa on esillä muun muassa pyhimyspatsaita ja alttarivälineitä katoliselta keskiajalta. Uskonpuhdistuksen jälkeisestä ajasta kertovat kirkkotekstiilit ja hopeaesineet. Museossa voi tutustua myös tuomiokirkon rakennusvaiheisiin.
Turun kaupungin läntisen puolen maisemaa hallitsee vuonna 1905 käyttöön otettu Mikaelinkirkko. Lars Sonckin suunnittelema rakennus edustaa ulkoasultaan saksalaistyyppistä uusgotiikkaa. Se on pohjaratkaisultaan kolmilaivainen pitkäkirkko lehtereineen ja monisärmäisine kuorineen. Päätornin korkeus perustuksesta laskien on 77 metriä. Kirkko toimii kesäisin tiekirkkona, joten kirkossa on mahdollista vierailla kesäaikaan ilman erillistä sovittua aikaa.


title: Turun nähtävyydet

text: Martinkirkko ja sen torni ovat selkeästi ympäri eteläistä Turkua havaittavia maamerkkejä. Martin kaupunginosassa Aurajoen eteläpuolella sijaitseva kirkkorakennus on vihitty käyttöön Martti Lutherin syntymän 450-vuotisjuhlana 12. marraskuuta 1933. Kirkko on näin myös nimetty uskonpuhdistaja Martti Lutherin mukaan. Siirtymätyyliä klassismista funktionalismiin edustavan kirkon suunnittelivat yhteistyönä arkkitehdit Totti Sora ja Gunnar Wahlroos. Kirkon tyylille on ominaista sekä ulkona että sisällä toistuva tiukka asiallisuus ja yksinkertaisuus. Näkemisen arvoista kirkossa on sen tyylilajin lisäksi alttarimaalaus, jossa kuvataan Jeesuksen ristiinnaulitseminen Golgatalla. Se toteutettiin kilpailun perusteella, jossa voittajiksi valittiin turkulaistaiteilijat Einari Wehmas ja Karl Ingelius. Al secco -teoksen korkeus on 15 metriä ja leveys 9,47 metriä ja maalaus oli pitkään Pohjoismaiden suurin alttarimaalaus. Kirkon sisälle on mahdollisuus päästä tutustumaan ainoastaan ennakolta sovittuna ajankohtana.


title: Turun nähtävyydet

text: Tuomiokirkon ympäristössä on itse kirkon lisäksi lukuisia tutustumiskohteita. Kirkon takana Tuomiokirkonkadun varrella sijaitsevat 1800- ja 1900-luvuilla valmistuneet Åbo Akademin rakennukset ja näytelmäkirjailija Josef Julius Wecksellin patsas. Kirkon itäpuolella, Rothoviuksenkadun varrella sijaitsee Turun akatemian rakennus, Akatemiatalo, joka vaurioitui Turun palossa, mutta korjattiin myöhemmin Turun hovioikeuden käyttöön. Kirkon edustalla olevaa Tuomiokirkontoria reunustavat Brahenpuisto ja Tuomiokirkonpuisto sekä vastarannalla sijaitseva Lönnrotinpuisto. Viereisellä Vanhalla Suurtorilla järjestetään erilaisia tapahtumia ja myös sitä reunustavat useat merkittävät rakennukset, kuten Brinkhallin talo ja vanha raatihuone.


title: Turun nähtävyydet

text: Turun linnassa viljeltiin Suomen ensimmäiset puutarhakasvit. Turun vanhimpina puistoina voidaan pitää Ruissaloa sekä Kupittaata, joita on käytetty virkistykseen jo 1600-luvulta lähtien. Ensimmäiset lehtipuuistutukset tehtiin 1700-luvun aikana ja ne löytyvät Aurajoen rannalta sekä suurtorin alueelta. Ykköspuistoina kaupungissa voidaan nykyisin pitää Rautatien aukion ja Vanhan Suurtorin puisto-alueita. Turun Linnan puisto oli aiemmin yksi Turun harvoista edustuspuistoista, mutta nykyisin puisto on päässyt rapistumaan. Puiston remontointi on kuitenkin suunniteltu vuonna 2007. Tutustumisen arvoisena puistoalueena voi myös pitää Turun hautausmaata, joka vihittiin käyttöön vuonna 1807. Alueen pinta-ala on 59,2 hehtaaria, ja sillä sijaitsee noin 45 000 hautaa. Hautausmaalle on haudattu lukuisia historiallisesti merkittäviä henkilöitä, ja sen haudoilla on useita tunnettujen kuvanveistäjien suunnittelemia veistoksia ja muistomerkkejä. Alueella on viiden uskontokunnan hautausmaat: luterilainen, katolinen, ortodoksinen, juutalainen ja islamilainen.


title: Turun nähtävyydet

text: Turun kaupungissa sijaitsee kymmeniä museoita ja gallerioita. Turun maakuntamuseo huolehtii kaupungissa viidestä museosta, jotka ovat: Apteekkimuseo ja Qwenselin talo, Biologinen museo, Kuralan Kylämäki, Luostarinmäen käsityöläismuseo sekä Turun linna. Muut erityisen tärkeät ja vierailluimmat museot ovat Turussa Aboa Vetus & Ars Nova, Ett Hem -museo, Merikeskus Forum Marinum, Sibelius-museo, Turun tuomiokirkkomuseo, Turun taidemuseo, Wäinö Aaltosen museo sekä Turun terveydenhuoltomuseo.


title: Turun nähtävyydet

text: Turun suosituin historiallinen museo Aboa Vetus & Ars Nova aloitti toimintansa vuonna 1995 Turun keskustassa, osoitteessa Itäinen rantakatu 4-6. Museo sijaitsee lyhyen kävelymatkan päässä Turun tuomiokirkolta. Museon Aboa Vetus -puolella esitellään museon kunnostustöiden yhteydessä aloitetuissa arkeologisissa kaivauksissa löydettyä keskiaikaista Turkua. Ars Nova -puoli taasen keskittyy nykytaiteeseen. Museo sijaitsee Valter Jungin suunnittelemassa, Rettigin palatsina tunnetussa rakennuksessa Aurajoen itärannalla. Museo on nykyisin Varsinais-Suomen suosituimpia nähtävyyksiä ja se sai vuonna 2006 Kynnys ry:n palkinnon. Kynnys ry perusteli palkinnon myöntämistä sillä, että Aboa Vetus & Ars Nova on kunnostautunut erilaisten museokäyttäjäryhmien huomioimisessa sekä esteettömyyden sekä saavutettavuuden edistämisessä.


title: Turun nähtävyydet

text: Qwenselin talo Aurajoen rannalla heti Turun kaupungintalon vieressä on Turun vanhin omavaraistalouden ajalta säilynyt porvaristalo. Talo rakennettiin Pietari Brahen 1652 laadittamassa asemakaavassa aatelistolle varatulle alueelle noin vuonna 1700. Myöhemmin rakennettuun kauppasiipeen on sisustettu 1800-luvun apteekki, johon kuuluu materiaali- ja yrttihuone, kaksi laboratoriota ja offisiini. Offisiinissa on Suomen vanhin säilynyt apteekkisisustus. Museon näyttelysiivessä sijaitsee Åke Lydmanin apteekkiastioiden kokoelma, 1920-luvun lääketutkimuslaboratorio ja farmasiahistorian näyttely. Perusnäyttelyiden lisäksi museossa on vuosittain vaihtuvia pienoisnäyttelyitä ja ohjelmatoimintaa. Museossa toimii myös niin sanottu lasten apteekki, jossa museon sisäpihalla ja luonnossa opiskellaan lääkeyrttejä ohjauksessa. Pakaritupasiiven pohjoispäässä sijaitsevat entiset talli-, lantala- ja käymälätilat sekä navetta.


title: Turun nähtävyydet

text: Muut muiden aikakausien asumista esittelevät museot ovat Turussa Kuralan Kylämäki sekä Ett hem -museo. Kuralan kylämäellä esitellään sekä kokeellista arkeologiaa että 1950-luvun aidon maatilan toimintaa. Tilalla on kesäisin lehmiä, lampaita, kanoja ja possuja ja se sopii erityisesti lapsiperheiden vierailukohteeksi. Ett hem -museo esittelee 1800–1900-lukujen vaihteen säätyläiselämää. Varakonsuli Alfred ja rouva Hélène Jacobssonin yksityiskoti on säilynyt heidän toiveenaan koskemattomana 1800-1900-lukujen vaihteesta. Asunnossa sijaitsee useita vuosisadan vaihteen kuvataiteilijoiden ja kuvanveistäjien teoksia. Mielenkiintoisia ovat myös esinekokoelmat, jotka ajan porvariskotien tapaan kuuluivat myös Jacobssonien sisustukseen.


title: Turun nähtävyydet

text: Arkielämää esittelee myös Luostarinmäen käsityöläismuseo, joka on Turun keskustassa Vartiovuoren kupeessa sijaitseva ulkoilmamuseo. Museo käsittää 18 korttelia, joiden yli kolmessakymmenessä alkuperäisillä paikoillaan säilyneissä puutaloissa esitellään perinteisten kaupunkikäsityöläisten verstaita ja asumuksia ja sitä kautta suomalaisia rakennusperinteitä, puun käyttöä sekä 1800- ja 1900-luvuilla eläneiden suomalaisten käsityöläisten arkielämää. Esillä on muun muassa merimiehen ja kirvesmiehen talo, kellosepän verstas ja tupakantekijän talo. Museossa on oma posti sekä pieni kauppa, josta voi ostaa vanhan ajan makeisia ja suomalaisia käsityötuotteita. Vanhojen 1800-luvun aikaisten asumusten lisäksi esillä on 1960-luvulla museossa asuneiden miesten talo, sekä museoalueen viimeisen asukkaan, 1980-luvulla kuolleen vanhan naisen yksiö. Luostarinmäen käsityöläismuseo avattiin yleisölle 29. kesäkuuta 1940. Museon tekee maailmanlaajuisesti ainutlaatuisen se, että alueen taloja ei ole koottu paikalle muualta vaan ne ovat alkuperäisinä alkuperäisillä paikoillaan. Muualta maailmasta ei samanlaista alkuperäistä kokonaisuutta löydy. Museolle on myönnetty F.I.J.E.T.:n kansainvälinen matkailupalkinto Kultainen omena vuonna 1984 ainoana pohjoismaissa.


title: Turun nähtävyydet

text:
Taidetta kaupungissa esittelee useiden galleriatilojen lisäksi Turun taidemuseo sekä Wäinö Aaltosen museo. Turun taidemuseo on Turun Puolalanmäellä sijaitseva, etenkin suomalaiseen taiteeseen keskittyvä museo. Se oli avautuessaan keväällä 1904 maan toinen taidemuseoksi suunniteltu rakennus Ateneumin jälkeen. Turkulaisten liikemiesveljesten Ernst ja Magnus Dahlströmin rahoittaman museon suunnitteli arkkitehtiprofessori Gustaf Nyström. Graniittilinna edustaa 1800-luvulla Keski-Euroopassa muodostunutta taidemuseotyyppiä. Siinä pienemmät huoneet ryhmittyvät suuren keskussalin ympärille ruhtinaspalatsin tapaan.
Graniittiharkoista muotoiltu julkisivu korostaa monumentaalista kansallisromanttista arkkitehtuuria.


title: Turun nähtävyydet

text: Turun taidemuseon toimintaa ylläpitää ja sen laajan kokoelman omistaa Konstföreningen i Åbo eli Turun Taideyhdistys ry. Taideyhdistys perustettiin jo vuonna 1891 edistämään taiteen harrastusta ja arvostusta, mutta tilat se sai vasta vuonna 1904 kun Turun Taidemuseo valmistui. Turun taidemuseon yli sadan vuoden ajan keräämä peruskokoelma koostuu lähinnä kotimaisesta taiteesta. Museon kuuden tuhannen teoksen laajuisesta kokoelmasta löytyy muun muassa Akseli Gallen-Kallelan, Helene Schjerfbeckin ja Robert Wilhelm Ekmanin kuuluisia teoksia.


title: Turun nähtävyydet

text: Wäinö Aaltosen museo sijaitsee Aurajoen itärannalla lähellä Turun kaupunginteatteria ja on nykytaiteeseen painottunut taidemuseo. Perusnäyttelyn rungon muodostaa Turun kaupungin taidekokoelma, joka sisältää muun muassa huomattavan kokonaisuuden lahjoituksena saatuja Wäinö Aaltosen töitä. Vaihtuvissa näyttelyissä museossa on esillä sekä kansainvälistä että kotimaista modernia taidetta. Modernistisen museorakennuksen on suunnitellut Aaltonen yhdessä poikansa Matti Aaltosen ja tämän vaimon Irma Aaltosen kanssa. Museo avattiin vuonna 1967.


title: Turun nähtävyydet

text: Luontoon voi Turussa perehtyä kolmessa eri museossa: Biologisessa museossa, Turun yliopiston eläinmuseossa sekä Turun yliopiston kasvitieteellisessä puutarhassa. Biologisen museo Turun urheilupuiston ja Samppalinnan maauimalan vieressä sisältää pysyvän näyttelyn, jossa esitellään kolmetoista luontodioraamaa eläimineen. Maisemat esittelevät kolmisenkymmentä nisäkäs- ja 136 lintulajia. Lisäksi museossa järjestetään vuosittain vaihtuvia pienoisnäyttelyjä. Turun yliopiston eläinmuseon opinto- ja yleisökokoelmien avulla voi tutustua pääosaan Suomen nisäkkäistä, linnuista, matelijoista ja sammakkoeläimistä sekä kaloista. Esillä on myös kattava kokoelma kotimaisia hyönteisiä, jonkin verran tropiikkien eläimiä eri ryhmistä sekä kotimaisten eläinten jälkiä ja jätöksiä. Turun yliopiston kasvitieteellinen puutarha Ruissalossa on sekä tieteellisen tutkimuksen keskus, että yleisölle avoin museo, jossa kävijä pääsee tutustumaan erilaisiin kasveihin. Modernin kasvihuoneen vieressä sijaitsee ulkopuutarha, jossa kasvavat muun muassa hyötykasvit, ruusut, kukkaniityt, kivikkokasvit, lummelammet sekä eksoottiset puut ja pensaat. Kasvihuoneissa on laajat mehikasvien ja trooppisten lajien kokoelmat.


title: Turun nähtävyydet

text: Koska suurin osa Turun nähtävyyksistä sijaitsee pienellä alueella, ovat monet niistä nähtävissä yhden päivän aikana kävellen tai pyöräillen. Jokivartta pitkin pääsee kulkemaan kävelykatuja pitkin Turun tuomiokirkolta aina Turun linnalle saakka.


title: Turun nähtävyydet

text: Turun keskusta on rakentunut Aurajoen varrelle. Jokiranta on varsinkin kesäisin suosittu ajanviettopaikka ja merkittävä osa Turun kaupunkikuvaa. Keskusta-alueella Aurajoen rannoille on rakennettu kivimuurit, jotka valaistaan pimeänä vuodenaikana. Tuomaansillan ja Tuomiokirkkosillan välillä, jossa joen rannoille ei ole rakennettu valleja, jokeen on mahdollista tutustua keväällä 2007 valmistuneelta puiselta ulkoilureitiltä käsin.


title: Turun nähtävyydet

text: Aurajoen yläjuoksulta päin ensimmäisiä ruutukaava-alueen nähtävyyksiä ovat kaksi joen itäpuolella kulkevalla Piispankadulla sijaitsevaa Åbo Akademin ylläpitämää museota: Suomen ainoa varsinainen musiikkimuseo Sibeliusmuseo ja 1800- ja 1900-lukujen porvariston elämää esittelevä Ett Hem. Piispankatu johtaa eräälle Turun tunnetuimmista nähtävyksistä, Tuomiokirkolle. Tuomiokirkon ympäristössä on lukuisia tutustumiskohteita: kirkon takana Tuomiokirkonkadun varrella sijaitsevat 1800- ja 1900-luvuilla valmistuneet Åbo Akademin rakennukset ja näytelmäkirjailija Josef Julius Wecksellin patsas. Kirkon itäpuolella, Rothoviuksenkadun varrella sijaitsee Turun akatemian rakennus, Akatemiatalo, joka vaurioitui Turun palossa, mutta korjattiin sittemmin Turun hovioikeuden käyttöön. Kirkon edustalla olevaa Tuomiokirkontoria reunustavat Brahenpuisto ja Tuomiokirkonpuisto ja vastarannalla sijaitseva Lönnrotinpuisto.


title: Turun nähtävyydet

text: Tuomiokirkolta Aurajokea alajuoksulle päin kuljettaessa seuraavana merkittävänä nähtävyytenä on Turun vanhin tori, Vanha Suurtori. Tori on tunnettu muun muassa Brinkkalan talosta, jonka parvekkeelta julistetaan vuosittainen joulurauha, ja kesäisin järjestettävistä keskiaikaisista markkinoista. Torin ja sen vieressä sijaitsevan Porthaninpuiston välissä on kuvanveistäjä Kain Tapperin kiistelty taideteos Ajan virta. Porthaninpuistossa sijaitsee myös 1840-luvulla perustettu ravintola Pinella. Vanhalta Suurtorilta eteenpäin jatkettaessa vastaan tulee seuraavana Rettigin tupakkatehtaan omistajasuvun rakennuttama Rettigin palatsi, jossa toimii nykyisin sekä rakennuksen alta löydettyjä raunioita että nykytaidetta esittelevä Aboa Vetus & Ars Nova -museo. Rettigin palatsia vastapäätä Aurajoen toisella puolella sijaitsee Turun kaupunginkirjaston pääkirjasto, jonka vanha osa on vuodelta 1903 ja uusi osa vuodelta 2006.


title: Turun nähtävyydet

text: Auransillan jälkeen joen länsipuolella sijaitsee kaksi arvokasta kivitaloa – Turun kaupungintalo ja kaupunginkanslia – sekä Turun vanhin puutalo, noin vuonna 1700 rakennettu Qwenselin talo, jossa toimii Apteekkimuseo. Joen itäpuolella sijaitsevat Samppalinnanpuisto ja 1860-luvulla valmistunut Samppalinnan paviljonki, joka toimii kesäisin ravintolana. Auransillan ja Myllysillan puolivälissä sijaitsee kevyelle liikenteelle tarkoitettu, vuonna 1997 valmistunut Teatterisilta, joka nimensä mukaisesti johtaa Turun kaupunginteatterille. Kaupunginteatterin vieressä sijaitsee Wäinö Aaltosen museo.


title: Turun nähtävyydet

text: Myllysillan vieressä kulkevalta Martinsillalta Aurajoen alajuoksulle jatkettaessa joen länsirannalla tulevat vastaan Vaakahuone ja saaristolaivojen laiturit. Eräs Martinsillan läheisyydestä lähtevistä laivoista on Naantaliin liikennöivä höyrylaiva S/S Ukkopekka. Saaristolaivojen kohdalla sijaitsee myös Barkerinpuisto. Martinsillan jälkeen Aurajoen ylittäminen onnistuu ainoastaan maksuttomalla ja ympäri vuoden liikennöivällä jokilautalla, Förillä.


title: Turun nähtävyydet

text: Föriltä Aurajoen suulle kuljettaessa joen länsirannalla sijaitsevat järjestyksessä Turun kaupungin vierasvenesatama, ja Varvintori, jolla järjestetään kesäisin mm. Uuden musiikin festivaaliin ja Down By The Laituri -tapahtumaan liittyviä konsertteja. Torin edustalla on ankkuroituna 1800-luvulla valmistunut maailman viimeinen kolmimastoparkki Sigyn. Sigyn on osa merimuseo Forum Marinumin kokoelmia. Sekä museo että sen kokoelmiin kuuluvat laivat sijaitsevat Varvintorilta satamalle päin. Toinen kuuluisa museon kokoelmiin kuuluva laiva on Suomen Joutsen. Muut museon kokoelmiin kuuluvat, joen rannalla olevat laivat ovat Miinalaiva Keihässalmi ja Tykkivene Karjala. Forum Marinumilta Linnankatua eteenpäin jatkettaessa saavutaan Turun kenties tunnetuimmalle nähtävyydelle, Turun linnalle.


title: Turun nähtävyydet

text: Turun kauppatori on Aurajoen ohella merkittävä kaupungin keskus. Torin ympärillä sijaitsevat muun muassa hotelli Hamburger Börs, tavaratalo Wiklund, Turun ortodoksinen kirkko ja ostoskeskus Hansakortteli. Hansakorttelin Aurakadun ja Eerikinkadun puoleisessa kulmassa sijaitsee Suomen vanhin teatteri Åbo Svenska Teater. Torin läheisyydessä Aurakadun varrella sijaitsee muun muassa nuorisokeskus Vimma. Katu päättyy Puolalanpuistoon, jossa sijaitsee Turun taidemuseo. Yliopistonkatu on Kauppatorilta Humalistonkadulle saakka kävelykatua. Kadulla sijaitsevat mm. Stockmannin Turun-tavaratalo sekä Erik Bryggmanin suunnittelema Atrium-rakennus ja Betel-kirkko, joka kuuluu valtakunnallisesti merkittäviin rakennettuihin kulttuuriympäristöihin. Eerikinkadun varrella sijaitsee Turun kauppahalli.


title: Turun nähtävyydet

text: Läntisessä keskustassa sijaitsevat esimerkiksi:Turun keskusta on rakennettu seitsemälle kukkulalle, joista viisi on keskustan itäpuolella. Näistä itäisen keskustan mäistä kaksi – Samppalinnanvuori ja Vartiovuorenmäki – on 1800- ja 1900-lukujen aikana rakennettu puistoiksi.


title: Turun nähtävyydet

text: Vartiovuorenmäellä on eräs Turun suosituimmista nähtävyyksistä, Luostarinmäen käsityöläismuseo. Lisäksi mäellä sijaitsevat Vartiovuoren tähtitorni ja kesäteatteri. Samppalinnanvuori sijaitsee vartiovuoren vieressä. Samppalinnan alueella sijaitsevat maauimala ja kesäteatteri sekä Biologinen museo. Samppalinnanpuiston viheralue jatkuu Urheilupuistoon, jossa sijaitsee Paavo Nurmen stadion. Samppalinnasta lounaaseen sijaitsevassa Martin kaupunginosassa sijaitsee vuonna 1933 valmistunut Martinkirkko.


title: Turun nähtävyydet

text: Itäisen keskustan ruutukaava-alue rajoittuu Kupitaankadun alkupäässä Kupittaanpuistoon, jossa sijaitsevat muun muassa lapsiperheille tarkoitettu Seikkailupuisto ja Kupittaan maauimala. Yhdellä Turun itäisen keskustan kukkuloista, nykyisellä Yliopistonmäellä, sijaitsevat Turun yliopiston 1950-luvulla valmistuneet rakennukset.


title: Turun nähtävyydet

text: Keskusta-alueen ulkopuolisia nähtävyyksiä ovat muiden muassa:


title: Turun nähtävyydet

text: Turun tärkeimmät luontokohteet matkailijalle ovat Turun kaupunkialueen luonnonsuojelualueet, Turun saaristo sekä kaupungin halki virtaava Aurajoki. Ruissalon saari Turun edustalla on sekä luonnoltaan että kulttuurihistorialtaan arvokas ja monipuolinen alue koko Suomessa ja Turun tärkeimpiä luonnonsuojelullisia kohteita. Sen lehdot kuuluvat kansalliseen lehtojensuojeluohjelmaan, ja lähes koko saari liitettiin Natura 2000 -verkostoon vuonna 2000. Jo ennen Natura-verkkoon liittämistä saarelle oli perustettu Ruissalon ja Marjaniemen luonnonsuojelualueet, joiden yhteispinta-ala on noin 85 hehtaaria. Saarella sijaitsee leirintäalue Saaronniemi, sekä Ruissalon Kylpylä. Saareen on mahdollisuus tutustua viittä eri luontopolkua pitkin, jotka on merkitty karttoihin, joita on pitkin saarta. Luonnonsuojelualueilla ei ole lupaa kävellä kesäaikaan merkittyjen luontopolkujen ulkopuolella. Ruissalo mukaan lukien Turun kaupungin alueella sijaitsee 12 luonnonsuojelualuetta. Niiden lisäksi Turku omistaa puolet Pähkinäisten saaresta yhdessä Naantalin kanssa.


title: Turun nähtävyydet

text: Aurajokilaakson ikivanha kulttuurimaisema on kansallismaisema ja kenties myös koko Varsinais-Suomen merkittävin kulttuuriympäristö. Aurajoki virtaa Turussa hieman alle yhdeksän kilometrin matkan itä–länsi-suunnassa. Se on keskimäärin noin 50 metriä leveä. Turun keskustan kohdalla joen syvyys on 2,5–5 metriä, mutta tuomiokirkolta ylöspäin veneilykelpoinen uoma kapenee ja madaltuu huomattavasti. Paikoin rautatiesillan jälkeen Nummessa olisi mahdollista ylittää joki juuri ja juuri kävellen. Veneilyä tuomiokirkkosillasta yläjuoksulle päin haittaavat myös karit. Aurajoki soveltuu kuitenkin hyvin melontaharrastukseen. Joen ylittää kaupungissa yhdeksän siltaa, jotka edustavat eri tyylilaje ja aikakausia 1800-luvulta 1900-lukuun. Lisäksi joen ylittää lähellä sen alajuoksua föri, joka on valittu Suomen parhaaksi matkustajalautaksi ja on olennainen osa kaupunkilaisten arkea.


title: Mustaa vettä

text: Mustaa vettä on suomalaisen Kaija Kärkinen & Ile Kallio -duon debyyttialbumi. Se julkaistiin vuonna 1991. Albumi tehtiin vielä "Kaija Kärkinen" -nimellä, mutta myöhemmät levyt on tehty "Kaija Kärkinen & Ile Kallio" -nimellä.


title: Mustaa vettä

text: Kaikki kappaleet säveltänyt Ile Kallio.


title: Heiricus Auxerrelainen

text: Heiricus (Eric) Auxerrelainen ( tai "Altissiodorensis") (841–876) oli ranskalainen benediktiinimunkki sekä skolastinen filosofi ja teologi.


title: Heiricus Auxerrelainen

text: Heiricus toimi Pyhän Germanus Auxerrelaisen luostarin oblaattina nuorelta iältä. Hän opiskeli Lupus Servatuksen ja Haimo Auxerrelaisen kanssa. Hänen omiin oppilaisiinsa kuuluivat muun muassa Remigius Auxerrelainen ja Hucbaldus.


title: Heiricus Auxerrelainen

text: Heiricus oli osallisena keskiajan universaalikiistassa ennen kaikkea glossillaan Aristoteleen kategorioita käsittelevään teokseen "Categoriae decem". Siinä hän kannatti kantaa, jonka mukaan ainoastaan partikulaarit eli yksilöoliot ovat olemassa. Näkemyksen mukaan esimerkiksi valkoinen ja musta eivät ole olemassa sellaisenaan, vaan aina jos joku puhuu niistä, hänen on viitattava esimerkiksi valkoiseen ihmiseen tai mustaan hevoseen. Koska inhimillinen ymmärrys ei voi käsittää kaikkia yksilöitä, se kokoaa tällaiset viittaukset yhteen ("coarctatio" < lat. "coarctare", "koota yhteen") yhden sanan alle (universaaliksi). Näin yksilöistä muodostetaan ajatus lajeista, edelleen suvuista ja lopulta substanssista. Kanta voitaisiin muuten tulkita nominalismiksi, mutta toisissa kohdissa Heiricus kannatti maltillista realismia.


title: Heiricus Auxerrelainen

text: Muita Heiricuksen teoksia olivat Pyhän Germanuksen runomuotoinen elämäkerta "Miracula sancti Germani" sekä saarnakokoelma "Collectaeum".


title: Sade (albumi)

text: Sade on suomalaisen Kaija Kärkinen & Ile Kallio -duon toinen studioalbumi vuodelta 1995. Albumi oli suuri myyntimenestys.


title: Lupaus (albumi)

text: Lupaus on suomalaisen Kaija Kärkinen & Ile Kallio -duon kolmas studioalbumi. Se julkaistiin vuonna 1996.


title: Säynätsalon vaneritehdas

text: Säynätsalon vaneritehdas on UPM-Kymmene-konserniin kuuluva vaneritehdas Jyväskylään kuuluvassa Säynätsalon saaressa. Tehdas on viralliselta nimeltään UPM-Kymmene Oyj, Jyväskylän vaneritehdas. Aiemmin tehdas on tunnettu nimillä Schauman Wood Oy, Säynätsalon vaneritehdas, Enso Gutzeit Osakeyhtiö, Parviaisen tehtaat ja Joh. Parviaisen tehtaat. Samalla tehdasalueella toimi aiemmin talotehdas sekä Säynätsalon kuitulevytehdas (Karl Gustaf Stigzelius 1945–47). Henkilöstöä tehtaalla on noin 310 ja tuotantokapasiteetti noin 120 000 m³ pinnoitettua ja pinnoittamatonta kuusi- ja koivuvaneria vuodessa. Vuonna 1913 perustettu tehdas on Suomen vanhin toiminnassa oleva vaneritehdas.Tehtaalle johtava rata on purettu vuonna 2006 ja rautatiekuljetukset loppuneet. Aiemmin tehtaalla on ollut käytössä oma veturi.Tehtaan yhteydessä on myös Fortum Power and Heat Oy:n lämpölaitos, joka tuottaa höyryä tehtaalle ja kaukolämpöä Säynätsalon kaupunginosaan. Laitoksen 25 MW kattila käyttää polttoaineenaan tehtaan puujätettä. Laitosalueella on myös Jyväskylän Energian kaksi kaukolämpöä tuottavaa öljykattilaa, teholtaan 1 MW ja 2,2 MW.


title: Suuri salaisuus (Kaija Kärkinen & Ile Kallio)

text: Suuri salaisuus on suomalaisen Kaija Kärkinen & Ile Kallio -duon neljäs studioalbumi. Se julkaistiin vuonna 1997.


title: Bokusatsu Tenshi Dokuro-chan

text: Bokusatsu Tenshi Dokuro-chan () on Mitsuna Sakusen kirjoittama ja Mitsuna Ousen kuvittama japanilainen manga- ja animesarja. Sarjassa on neljä osaa, jotka sisältävät kaksi alle 15 minuutin mittaista jaksoa.


title: Bokusatsu Tenshi Dokuro-chan

text: Sakura on yläasteikäinen poika, joka tulee tulevaisuudessa tekemään keksinnön, joka pysäyttää naisten kehittymisen kahdentoista vuoden iässä. Jumala ei salli tätä, vaan lähettää tämän vuoksi Sakuran perään enkeleitä tappamaan tämän ennen keksinnön luomista. Eräs näistä enkeleistä on Dokuro-chan, joka yrittää muuttaa tulevaisuutta tappamatta Sakuraa – lopullisesti. Dokuro-chan mättää ”suojeluksessaan” olevan pojan hengiltä mittavien verisuihkujen saattelemana aina sille päälle sattuessaan ja herättää tämän sitten henkiin hetken kuluttua vain voidakseen myöhemmin tappaa tämän taas uudestaan.


title: Bokusatsu Tenshi Dokuro-chan

text: Bokusatsu Tenshi Dokuro-chan rakentuu lähes täysin sille huumorille, jota toisen pään irti iskemisessä isolla nuijalla voi nähdä, minkä lisäksi sarjassa on varsin huomattava määrä vessahuumoria. Seassa on myös pieni ripaus romantiikkaa, mutta kahdeksanosaisessa sarjassa ei tähän kuitenkaan paljoa ehditä takertua.


title: Triestenlahti

text: Triestenlahti (, , ) on merenlahti Adrianmeren koillisosassa. Se on osa Venetsianlahtea ja huuhtoo Italian, Slovenian ja Kroatian rannikkoa. Sen keskisyvyys on 16 metriä ja suurin syvyys 37 metriä. Lahti on nimetty sen rannalla sijaitsevan italialaisen Triesten kaupungin mukaan.


title: Noitavoimaa

text: Noitavoimaa on suomalaisen Kaija Kärkinen & Ile Kallio -duon viides studioalbumi. Se julkaistiin vuonna 1999.


title: Kaikki oikeudet

text: Kaikki oikeudet on suomalaisen Kaija Kärkinen & Ile Kallio -duon 6. studioalbumi. Se julkaistiin vuonna 2000.


title: Venetsianlahti

text: Venetsianlahti () on Välimereen kuuluvan Adrianmeren pohjoisosa. Se levittäytyy Pojoen suistosta Italiasta Istrian niemimaalle Sloveniaan ja Kroatiaan. Lahteen laskevat Pojoen lisäksi Adige-, Piave- ja Tagliamentojoet. Lahden rannikkokaupunkeja ovat muun muassa Italian Venetsia ja Trieste. Lahden koillisosassa sijaitsee Triestenlahti, luoteisosassa Venetsian laguuni.


title: The O2

text: The O on aiemmin Millennium Domena tunnettu suuri viihdeareena Lontoossa. Rakennus avattiin aiemman nimensä mukaisesti vuosituhannen vaihteessa, jolloin siellä juhlittiin uutta vuosituhatta.


title: The O2

text: The O sisältää varsinaisen näytösareenan lisäksi myös muun muassa musiikkiklubin, elokuvateatterin, näyttelytiloja sekä ravintoloita ja baareja. Nykyisen sponsorin nimellä paikkaa on kutsuttu vuodesta 2005. Rakennuksen sisällä sijaitsee myös The O -areena, jolla pelattiin NHL:n avausottelut kaudella 2007–2008. Kyseisen areenan katsojakapasiteetti on 20 000. Poptähti Michael Jackson suunnitteli "This is it" -konsertin alkavan O-areenalla, mutta Jackson menehtyikin sydänkohtaukseen kotonaan Los Angelesissa 25. kesäkuuta 2009.


title: The O2

text: Rakennuksen ulkohalkaisja on 365 metriä, sisähalkaisija 320 metriä ja korkeus 50 metriä. Rakennuksen terästolpat ovat 100 metriä korkeita ja niitä on 12 kappaletta.


title: Brian Engblom

text: Brian Engblom (s. 27. tammikuuta 1955 Winnipeg, Manitoba Kanada) on entinen kanadalainen NHL-jääkiekkoilija. Puolustajana pelannut Engblom voitti kolme Stanley Cupia.


title: Brian Engblom

text: Engblom pelasi nuorena University of Wisconsin-Madison -yliopiston joukkueessa. Hän debytoi NHL:ssä huipulla: vuoden 1977 Stanley Cupin pudotuspeleissä Montreal Canadiensin vahvuudessa. Kausi huipentuikin Montrealin mestaruuteen ja Engblom juhli Stanley Cupia Canadiensin kanssa myös vuosina 1978 ja 1979. Sen jälkeen hänet kaupattiin Washington Capitalsiin. Uransa ehtoopuolella puolustaja edusti vielä Buffalo Sabresia, Los Angeles Kingsia ja Calgary Flamesia. Pelaamillaan 11 NHL-kaudella Engblom teki 29 maalia ja antoi 177 maaliin johtanutta syöttöä.


title: En voi unohtaa

text: En voi unohtaa on suomalaisen Kaija Kärkinen & Ile Kallio -duon kokoelma-albumi, joka julkaistiin vuonna 2001. Se on kaikkiaan duon 7. albumi.


title: En voi unohtaa

text: Levy sisältää alaotsikkonsa mukaisesti Parhaat vuosilta 1991–2001, mutta myös uusia kappaleita. Ensimmäisen levyn viimeisen kappaleen "Jan" pariskunta sävelsi ja sanoitti tv-ohjelmassa Hotelli sointu.


title: Tarantonlahti

text: Tarantonlahti (, ) on merenlahti Välimereen kuuluvassa Joonianmeressä, eteläisessä Italiassa. Sitä ympäröi Italian alueet ovat Apulia, Basilicata ja Calabria.


title: Tarantonlahti

text: Tärkeimmät lahteen laskevat joet ovat Basento, Sinni ja Agri. Suurimpia kaupunkeja lahden rannalla ovat Taranto ja Gallipoli. Lahti on noin 140 kilometriä pitkä ja leveä.


title: Sylvie Vartan

text: Sylvie Vartan (s. 15. elokuuta 1944) on ranskalainen poplaulaja. Hän syntyi Bulgariassa ja muutti Ranskaan kahdeksanvuotiaana. Hän avioitui vuonna 1965 poplaulaja Johnny Hallydayn kanssa, ja heillä on avioliitostaan poika. Pari erosi vuonna 1980. Nykyisin Vartan on naimisissa mediamoguli Tony Scottin kanssa. Vuonna 2005 Vartan nimitettiin WHO:n Hyvän tahdon lähettilääksi. Suomessa Vartanin tunnetuin levytys on "La Maritza", jonka hän levytti vuonna 1968. Suomenkielisen version siitä on levyttänyt muun muassa Seija Simola.


title: Kymmenen laulua

text: Kymmenen laulua on suomalaisen Kaija Kärkinen & Ile Kallio -duon kaikkiaan 8. albumi. Se julkaistiin vuonna 2002.


title: Bio Jaseka

text: Bio Jaseka on suomalainen elokuvateatteriyritys. Sen omistuksessa on nykyään yksi teatteri: Kino Myyri Vantaalla Myyrmäessä. Kino Myyrissä on yksi 188-paikkainen sali. Yhtiöllä oli ennen teatteri Espoossa kauppakeskus Isossa Omenassa, mutta se siirtyi Finnkinon omistukseen loppuvuodesta 2006, koska kauppakeskuksen omistaja ei halunnut jatkaa vuokrasopimusta. Bio Jaseka omisti myös Espoon Tapiolassa elokuvateatteri Kino Tapiolan, mutta Kino Tapiola itsenäistyi kesällä 2007. Bio Jasekan omistuksessa ollut Kino Itäkeskus suljettiin heinäkuussa 2009.


title: Kuka saa kyyneleet

text: Kuka saa kyyneleet on suomalaisen Kaija Kärkinen & Ile Kallio -duon yhdeksäs albumi. Se julkaistiin vuonna 2004.


title: Sodassa ja rakkaudessa (albumi)

text: Sodassa ja rakkaudessa on suomalaisen Kaija Kärkinen & Ile Kallio -duon kymmenes albumi. Se julkaistiin vuonna 2005.


title: Idänsampi

text: Idänsampi ("Acipenser dabryanus") on äärimmäisen uhanalainen sampilaji. Se on endeeminen laji Jangtse-joen vesistössä.


title: Idänsampi

text: Kala voi kasvaa jopa kaksi ja puoli metriä pitkäksi. Sillä on tummanharmaa selkä, vaaleammanharmaa vatsapuoli. Kuono on pitkä ja kapea. Selässä on kyhmyinen harja.


title: Idänsampi

text: Idänsampi elää vanhaksi, ja muuttaa vuodenaikojen mukaan alueelta toiselle. Se on käynyt uhanalaiseksi ylikalastuksen ja elinympäristön tuhoutumisen takia.


title: 20 suosikkia

text: 20 suosikkia on Warner Music Finlandin julkaisema kokoelmalevysarja omistamastaan Musiikki-Fazerin luettelosta. Ensimmäiset "20 suosikkia" -kokoelmat julkaistiin vuonna 1995 ja viimeiset 2000-luvun alussa. Useimmat kokoelman osat sisältävät kappaleiden lisäksi kansilehtisessä olevan lyhyen historiikin artistin urasta. Fazer Finnlevy jatkoi tuotantoa yhtiössä itsenäisesti vielä toukokuuhun 1998 asti julkaisuilla.


title: 20 suosikkia

text: Valtaosa "20 suosikkia" -sarjan albumeista muodostuu suomalaisten iskelmä- ja pop-artistien kokoelmista. Jossain määrin sarjassa on julkaistu myös rock-levyjä. Sarjan loppuvaiheilla siinä julkaistiin myös kokoelmia eri iskelmäsäveltäjien ja -sanoittajien tuotannosta. Lisäksi sarjassa on ilmestynyt kokoelmia eri teemoilla, esimerkiksi eri vuosikymmenten rock- ja pop-hiteistä.


title: 20 suosikkia

text: "20 suosikkia" -sarjan julkaisuista kahdeksan on myynnissä ylittänyt kultalevyrajan: Dingon, Hectorin, Hurriganesin, Juice Leskisen, Kari Tapion, Leevi and the Leavingsin, Mamban ja Reijo Taipaleen kokoelmat. Näistä Mamban kokoelma on ylittänyt myös platinalevyrajan.


title: 20 suosikkia

text: "20 suosikkia" -sarjan julkaisujen loputtua Warner Music on tuonut markkinoille uuden "Tähtisarja – 30 suosikkia" -sarjan, jolla on niin esittäjä- kuin kappalesisällöltään paljon yhtymäkohtia edeltäjäänsä.


title: 20 suosikkia

text: A B C D E F G H I J K L M N O P R S T U V


title: Puck (elokuva)

text: Puck on Hannu Lemisen ohjaama suomalainen elokuva vuodelta 1942.


title: Puck (elokuva)

text: Ohjaaja Hannu Leminen ja pääosan esittäjä Helena Kara olivat avioituneet 1940, ja tämä oli heidän ensimmäinen yhteinen elokuvansa. "Risto Kaarnan" rooli oli puolestaan Leif Wagerin näyttelijänuran ensimmäinen filmirooli. Elokuvan ensi-ilta oli Helsingissä 1. marraskuuta 1942 Rexissä ja Bio-Biossa. Sen yleisömenestys oli vuoden 1942 paras "Varaventtiilin" rinnalla.


title: Puck (elokuva)

text: Melodraamaksi luonnehdittu elokuva perustuu Gunnar Widegrenin romaaniin "Puck" vuodelta 1934, joka ilmestyi 1940 suomeksi nimellä "Prinsessa Pettersson". Elokuvan työnimenä oli "Prinsessa Pesonen".


title: Puck (elokuva)

text: Helena Karan esittämä Liisa Pesonen työskentelee myyjänä ja harrastaa musiikkia. Ollessaan menossa konserttiin hän kadottaa laukkunsa. Säveltäjä Kaarna, jonka konserttiin Helena on matkalla, näkee tapauksen ja lainaa hänelle rahaa ja lupaa konserttilipun. Myöhemmin he tutustuvat paremmin. Liisan ja Raimon suhdetta ei katsota hyvällä silmällä ja Raimon erään sukulaisen Bisse Holmin saatua selville Liisan salaamia asioita hän alkaa kiristää tätä.


title: Kahdeksan kärjessä

text: Kahdeksan kärjessä oli nuorten listaohjelma, joka pyöri radiossa 1960-luvulla. Sen esikuvana oli Ruotsin radion suosittu "Tio i topp"-ohjelma. Ohjelmassa kokoontui kaksi nuorisoraatia, joista toinen istui Helsingissä ja toinen jossakin maakuntakaupungissa. Raadit kuuntelivat edellisen kerran suosikkeja ja uusia tulokkaita ja äänestivät niistä "Kahdeksan kärjessä" -listan, joka oli pohjana seuraavalle kokoontumiselle.


title: Puck

text: Puck vai tarkoittaa ainakin seuraavia asioita:


title: Hilden

text: Hilden on kaupunki Nordrhein-Westfalenin osavaltiossa, läntisessä Saksassa. Se kuuluu Mettmannin piirikuntaan. Kaupungin naapureita ovat Erkrath pohjoisessa, Haan koillisessa, Solingen idässä ja kaakossa, Langenfeld etelässä ja Düsseldorf lännessä. Vuoden 2012 lopussa Hildenin asukasluku oli 54 736. Sen pinta-ala on 25,96 neliökilometriä ja asukastiheys 2 170 as./km².


title: Hilden

text: Varhaisin maininta Hildenistä sijoittuu vuoden 1169 tienoille. Kaupunginoikeudet se sai kuitenkin vasta vuonna 1861. Hildenillä on ystävyyskaupunkitoimintaa Tšekin Nové Město nad Metujín ja Yhdistyneen kuningaskunnan Warringtonin kanssa.


title: Käpylä (täsmennyssivu)

text: Käpylä voi tarkoittaa seuraavia:


title: Täplätoka

text: Täplätoka ("Allotoca maculata") on äärimmäisen uhanalainen kalalaji. Se elää vain Meksikossa makeassa vedessä.


title: Täplätoka

text: Täplätoka elää matalissa, rehevissä vesistöissä jotka saattavat pitkinä kuivina kausina kuivua lähes kokonaan haiseviksi mutalammikoiksi. Alueella on pulaa viljelysmaasta, ja on uhkana, että nämä pienet lammikot kuivataan viljelyskäyttöön. Kaloja on menestyksellisesti viljelty vankeudessa, mutta on epävarmaa, onko luonnossa enää villejä yksilöitä.


title: Täplätoka

text: Täplätoan vartalo on perusväriltään harmahtava. Kyljessä on epäselvä vaakaraita ja himmeitä pystyjuovia. Lajinimen antanut täplä erottuu tummana ja selvärajaisena noin kaksi senttiä pyrstöstä eteenpäin. Itse kala jää alle seitsemän senttiä pitkäksi.


title: Mäntän paperitehdas

text: Mäntän paperitehdas on Metsäliitto-konserniin kuuluvan Metsä Tissue Oyj -yrityksen pehmopaperitehdas Mänttä-Vilppulassa, Pirkanmaalla. Tehdas on toinen Suomessa toimivista pehmopaperitehtaista (toinen on Nokian Paperi) ja valmistaa noin puolet Suomessa myytävistä pehmopapereista (mm. wc- ja talouspaperit sekä paperiset käsipyyhkeet). Mäntän tehtaalla tehdään pehmopaperin lisäksi tiivispaperia ruoanlaittoon ja leivontaan. Raaka-aineena käytetään keräyspaperia ja sellua. Painomusteen poistamiseksi tehtaalla on siistaamo. Tehtaalla työskentelee noin 500 työntekijää. Tehtaan paperintuotantokapasiteetti on noin 122 000 t vuodessa. Tuotemerkkejä ovat muun muassa Serla, Lambi ja Katrin. Tehdas aloitti toimintansa puuhiomona vuonna 1869 ja ensimmäiset kaksi paperikonetta hankittiin vuosina 1881 ja 1882.


title: Mäntän paperitehdas

text: Yhtiön alaisuuteen kuului vuosina 1923–1988 myös Laukaassa sijaitseva Kuhankosken voimalaitos. Voimalaitos tuotti sähköä Kankaan paperitehtaan sekä Mäntän tehtaiden tarpeisiin, joiden välillä oli oma 45kV:n voimansiirtoverkko Kuhankoski–Kangas–Mänttä-Kolhon saha.


title: Mäntän paperitehdas

text: Kuhankoski–Kankaan muuntamon välin linja purettiin 1990-luvun alussa. Kankaan muuntoasema–Mänttä välin purkamisesta ei ole tietoa.


title: Mäntän paperitehdas

text: Linjaa on osin vielä olemassa osin pystyssa tehtaan lähistöllä.


title: Mäntän paperitehdas

text: Tuotanto kolmella vanhimmalla koneella oli yhteensä noin 5 000 t kääre-, pingotus- ja pussipaperia vuodessa. Tehtaalla on neljä tuotantokäytössä olevaa paperikonetta, joista kolme konetta valmistaa pehmopapereita ja yksi kone tiivispaperia.


title: Mäntän paperitehdas

text: Tuotteet vuoden 1911 jälkeen: kirjoitus-, paino-, ja käärepaperi sekä tapettipaperi. Vuosina 1919–1920 PK1:llä valmistettiin sanomalehtipaperia. Vuonna 1925 PK1:llä aloitettiin pergamiinipaperin valmistus.


title: Mäntän paperitehdas

text: Pergamiinin lisäksi Mäntän paperitehtaalla tuotettiin 1950-luvulla kattohuopaa, raakapahvia, käärepaperia, silkkipaperia, konekrepattua paperia, selluloosavanua sekä erilaisia talouspapereita (mm. wc-paperia, lautasliinoja ja nenäliinoja). Kuva vanhasta paperikoneesta Mäntässä.


title: Mäntän paperitehdas

text: Tuotteet 1970-luvulla: rasvatiiviit paperit, leivinpaperit ja muut leipomoteollisuuden tarvitsemat paperilaadut sekä niistä tehdyt jalosteet kotitalouksia varten.


title: Mäntän paperitehdas

text: Tehtaan yhteydessä oleva voima-asema koostuu höyry- ja vesivoimalasta Sekä muuntoasemasta. Molemmat ovat Mäntän Energia Oy:n omistuksessa


title: Mäntän paperitehdas

text: Mäntän vesivoima-aseman teho on 1,5 MW (1 turbiini). Höyryvoima-asemalla on 1 höyryturbiini.


title: Mäntän paperitehdas

text: Aikoinaan tehtaiden välillä oli oma verkosto Kuhankosken voimalaitos- Kankaan muuntoasema - Mäntän tehtaat . Linja valmistui 22.2.1925 Kytkettiin 45kV Kuhankoski-Kangas -mäntän linjaa korkeajännite. ( Linja on nykyään purettu) Lisäksi mäntästä jatkettiin 45kV linjaa yhtymän Kolhon sahalle asti.


title: Mäntän paperitehdas

text: Kuhankosken teho on 3,4 MW. Laitoksen omistaa nykyisin koskienergia Oy.


title: Mäntän paperitehdas

text: Tehtaalla oli aiemmin oma kuljetusosasto ja veturikalusto (GAS Kuljetusosasto), joka hoiti tehtaan sisäisen liikennöinnin. Nykyään tehtaan raideliikennettä hoitaa VR Osakeyhtiö. Tehtaalta lähtee päivässä noin 40 junanvaunun ja 50 rekan verran pehmopaperia.


title: Mäntän paperitehdas

text: Tehtaalla oli vuoteen 1955 asti myös oma 600 mm:n kapearaideverkosto.


title: KMW

text: KMW tarkoittaa seuraavia:


title: Hürth

text: Hürth on kaupunki Nordrhein-Westfalenin osavaltiossa, läntisessä Saksassa. Se sijaitsee noin yhdeksän kilometriä lounaiseen Kölnin suurkaupungista ja kuuluu Rhein-Erft-Kreisin piirikuntaa. Kaupungin asukasluku oli noin 55 000 vuonna 2011. Kaupungin pinta-ala on 51,173 neliökilometriä.


title: Hürth

text: Hürthin maalaiskunta (ml. Altstädten ja Knapsack), Berrenrath, Fischenich, Gleuel (ml. Sielsdorf ja Burbach), Hermülheim ja Kendenich (ml. Kalscheuren) yhdistettiin yhdeksi suurkunnaksi 1. huhtikuuta 1930. Vuonna 1933 Hürthiin liittyivät Stotzheim ja Efferen, ja siitä muodostui Saksan suurin maalaiskunta. Maalaiskunta Hürth oli vuoteen 1978 saakka, jolloin se sai kaupunginoikeudet.


title: Hürth

text: Formula 1 kuljettaja veljekset Michael Schumacher ja Ralf Schumacher ovat kotoisin Hürthista.


title: Molekyyligenetiikka

text: Molekyyligenetiikka on biologian osa-alue, joka tutkii geenien rakennetta ja toimintaa molekyylitasolla sekä sitä, miten geenit siirtyvät sukupolvelta toiselle. Molekyyligeneettisessä tutkimuksessa sovelletaan genetiikan ja molekyylibiologian menetelmiä. "Molekyylisystematiikka" on molekyyligenetiikan osa-alue, joka tutkii eliöiden sukulaisuussuhteita niiden tieteellisen luokittelun parantamiseksi.


title: Molekyyligenetiikka

text: Molekyyligeneettinen tutkimus on osoittanut, että monet sairaudet, sekä fyysiset että psyykkiset, johtuvat ainakin osittain geeneistä. Esimerkiksi alttius skitsofreniaan periytyy, samoin kuin taipumus sairastua tietyntyyppisiin sydän- ja verisuonitauteihin


title: Luettelo kenttäratsastuksen maailmanmestaruuskilpailujen voittajista

text:
Luetteloon on koottu kenttäratsastuksen maailmanmestaruuskilpailujen voittajat.
Vain kaksi joukkuetta sai kilpailun päätökseen.Vain kaksi joukkuetta sai kilpailun päätökseen.(Laurenson) 522,20


title: Amanda Michalka

text: Amanda Joy ”AJ” Michalka (s. 10. huhtikuuta 1991 Torrance, Kalifornia, Yhdysvallat) on yhdysvaltalainen näyttelijä ja laulaja. Hän oli katalogimalli ennen näyttelijänuraansa, mutta parhaiten hänet tunnetaan jäsenenä tyttöduossa "Aly & AJ", hänen vanhemman siskonsa Alyson Michalkan kanssa. 8. heinäkuuta 2009 duo vaihtoi nimekseen 78violet.


title: Amanda Michalka

text: Amanda Michalka syntyi Torrancessa, Kaliforniassa vuonna 1991. Hänen vanhempansa ovat Mark ja Carrie Michalka. Amanda ja hänen isosiskonsa Aly kasvoivat Seattlessa, Washingtonissa. Molemmat siskokset kiinnostuivat musiikista ja näyttelemisestä jo varhaisessa iässä. Heidän äitinsä on myös muusikko. Amanda alkoi soittaa pianoa kuusivuotiaana ja kitaraa varhaisteini-iässä. Hän on myös näytellyt viisivuotiaasta lähtien ja esiintyi aluksi pääosin kirkkonäytelmissä yhdessä siskonsa kanssa. Heidät molemmat kasvatettiin kristinuskoon. Michalka asuu nykyään perheineen Kaliforniassa.


title: Amanda Michalka

text: Michalka soittaa useita instrumentteja, kuten akustista kitaraa, sähkökitaraa, pianoa ja bongoja. Hän esiintyi katalogikuvissa nuorena ja debytoi näyttelijänä vuonna 2002 tv-sarjassa "Passions". Hänen ensimmäinen elokuvansa oli Disney Channelin "Cow Belles" (2006), jossa näyttelee myös hänen siskonsa. Michalka on jatkanut näyttelemistä elokuvissa ja televisiossa musiikin ohessa.


title: Amanda Michalka

text: Michalka muodostaa siskonsa Alyn kanssa duon nimeltä Aly & AJ, joka tunnetaan nykyään nimellä 78violet. He ovat julkaisseet kaksi studioalbumia sekä yhden joulualbumin.


title: Ayi Kwei Armah

text: Ayi Kwei Armah (s. 1939) on ghanalainen kirjailija. Hän syntyi Sekondi-Takoradissa fantenkielisille vanhemmille.


title: Ayi Kwei Armah

text: Armah lähti Ghanasta vuonna 1959 ja aloitti Groton Schoolin Massachusettsissa. Sieltä päästyään hän lähti Harvardin yliopistoon ja lopulta Algeriaan kielenkääntäjäksi "Révolution Africaine" -lehdelle. Palattuaan synnyinmaahansa 1964 hän teki kirjoitustyötä kansalliselle televisiolle ja toimi englanninopettajana.


title: Ayi Kwei Armah

text: Vuosina 1967–1968 Armah toimitti "Jeune Afrique" -lehteä Pariisissa. Hän opiskeli sen jälkeen vuoteen 1970 Columbian yliopistossa ja on luonut pitkän uran yliopistoissa muun muassa Lesothossa, mutta myös Yhdysvalloissa.


title: Ayi Kwei Armah

text: Armahin tunnetuimpiin romaaneihin lukeutuvat "Pirstaleita" ja "Mistä meille tämä armo?", jotka molemmat on käännetty suomeksi 1970-luvulla. Hän on jatkanut kirjoittamistyötään 2000-luvulle saakka.


title: Takeshi Kaikō

text: Takeshi Kaikō (; 30. joulukuuta 1930 – 9. joulukuuta 1989) oli japanilainen kirjailija. Hän syntyi Osakassa ja voitti vuonna 1957 Akutagawa-palkinnon teoksellaan "Hada no ōsama".


title: Takeshi Kaikō

text: Kaikō kuului 1960–1970-lukujen aikana Yhdysvaltain toimintaa Vietnamin sodassa vastustaneeseen Beheiren-ryhmään. Sodan aikana hän toimitti myös Asahi Shimbunia. Hän kuoli ruokatorvensyöpään vain 58-vuotiaana.


title: Takeshi Kaikō

text: Kaikōn tunnettu romaani "Kagayakeru yami" (1968) sijoittuu juuri Vietnamiin. Muihin teoksiin lukeutuu "Natsu no yami" (1971), jonka suomenkielisen käännöksen "Kesän pimeys" julkaisi vuonna 1977 Tammi Keltaisessa kirjastossa.


title: M/S Wasa Queen

text: M/S Wasa Queen oli Silja Linen tilaama autolautta, joka palveli aluksi Suomen ja Ruotsin sekä Suomen ja Viron välisessä lauttaliikenteessä vuosina 1975–2000 Silja Linen ja Vaasanlaivojen liikenteessä. Vuosina 1986–1992 sillä hoidettiin myös risteilyliikennettä Etelä-Euroopassa ja Karibialla monen eri yhtiön nimissä.


title: M/S Wasa Queen

text: Vuodesta 2011-2013 välillä alus on toiminut Intiassa merenkulkualan AMET-yliopiston koulutuskeskuksena ja loistoristeilijänä nimellä "AMET Majesty". Vuonna 2013 alus romutettiin.


title: M/S Wasa Queen

text: Silja Linen jokainen osakasvarustamo (Bore, Svea ja SHO) tilasi 4.6.1973 keskenään samanlaiset alukset Ranskasta. Boren alus laskettiin vesille 30.1.1975 ja kastettiin 2.12.1975 "Bore Star"iksi.


title: M/S Wasa Queen

text: Bore Star aikarahdatiin Finnlinesille 4.12.1975, jonka alaisuudessa se harjoitti risteilyliikennettä Kanariansaarilla ja Afrikan länsirannikolla markkinointinimellä "Finnpartner". Risteilyliikenne Agadirista alkoi 11.12.1975. Laiva siirrettiin Itämerelle vuonna 1976. Turku–Tukholma-reitille alus asetettiin 12.5. Helsinki–Tukholma -reitille alus siirtyi 18.5.1976.


title: M/S Wasa Queen

text: 10.11.1976–13.5.1977 alus oli aikarahdattuna Finnlinesille risteilyliikennettä varten markkinointinimellä Finnpartner.


title: M/S Wasa Queen

text: 1.6.1977 alus siirtyi Silja Linen reitille Helsinki–Tukholma. Turku–Maarianhamina–Tukholma -reitille alus siirrettiin 1.6.1979. Aluksen lähtösatama vuorotteli Suomen päässä Turun ja Helsingin kesken tästä lähtien.


title: M/S Wasa Queen

text: Boren vetäydyttyä Silja Linesta alus siirtyi Effoa – Suomen Höyrylaiva Osakeyhtiölle ja nimettiin "Silja Star"iksi. Alus myytiin vuonna 1986 bermudalaiselle Sea Containers Ltd:lle. Laivaa uudistettiin Lloyd-Werft -telakalla ja se asetettiin "Orient Express" -nimisenä Venetsia–Pireus–Istanbul -reitille. Joulukuussa 1986 alus rahdattiin Club Sea Inc. -varustamolle, jonka väreissä alus kulki "Club Sea" -nimisenä huhtikuuhun 1987 asti.


title: M/S Wasa Queen

text: Vuonna 1989 alus rahdattiin Europe Cruise Linelle, jolloin se sai nimekseen "Eurosun" ja tehtäväkseen risteilyliikenteen Välimerellä. Joulukuussa 1989 alus myytiin Eurosun Ltd:lle.


title: M/S Wasa Queen

text: Toukokuussa 1990 alus palasi Venetsia–Istanbul -reitille Orient Express -nimisenä.


title: M/S Wasa Queen

text: Maaliskuussa 1992 alus myytiin Effdo 3 Oy:lle. Tällöin aloitettiin liikenne Wasa Linen alla. Alusta uudistettiin Kotkan Telakalla ja se sai huhtikuussa 1992 nimekseen "Wasa Queen". Toukokuussa alus asetettiin Vaasa–Sundsvall -reitille. Alus liikennöi myös Vaasa–Uumaja -reittiä.


title: M/S Wasa Queen

text: Wasa Queen siirtyi vuonna 1993 Wasa Linen mukana Silja Linen omistukseen.


title: M/S Wasa Queen

text: Tammikuussa 1996 laiva asetettiin Silja Festivalin pariksi Helsinki–Tallinna-reitille. Toukokuussa laiva siirrettiin takaisin Vaasaan liikennöimään reittiä Vaasa–Uumaja. Syyskuussa alus siirrettiin takaisin Helsinki–Tallinna-reitille.


title: M/S Wasa Queen

text: Wasa Queen liikennöi Helsingin ja Tallinnan väliä vuosina 1997–1999 sekä Katajanokan että Olympiaterminaalista. Syyskuussa 1999 laiva siirrettiin Vaasa–Uumaja-reitille.


title: M/S Wasa Queen

text:
Marraskuussa 2000 ilmoitettiin, että Silja Linen liikenne Vaasasta lopetetaan. Viimeinen vuoro ajettiin 31.12. Vaasasta laiva siirrettiin aluksi Genovaan, jossa se toimi G8-maiden huippukokouksen asuntolaivana.
Heinäkuussa 2001 alus myytiin Star Cruises -yhtiön käyttöön. Risteilyjä tehtiin aluksi Singaporesta, jonka jälkeen siirryttiin päiväristeilyihin Hongkongista. Heinäkuussa 2007 aloitettiin 12 tunnin kasinoristeilyt Malesian Port Kelangista. Huhtikuussa 2009 aluksen omistaja ja nimi muuttuivat. Uudeksi nimeksi tuli "Arberia", ja laiva aloitti reitin Triesten ja Barin kautta Durresiin. Vuonna 2011 alus siirtyi Intiaan merenkulkualan yliopiston (AMET) risteilyjä tarjoavaksi koulutusalukseksi nimellä "AMET Majesty".
Vuonna 2013 alus myytiin romutettavaksi Alangiin Intiaan.


title: Sergei Jesenin

text: Sergei Aleksandrovitš Jesenin (; 3. lokakuuta 1895 Konstantinovo, Rjazanin kuvernementti – 28. joulukuuta 1925 Leningrad) oli venäläinen runoilija.


title: Sergei Jesenin

text: Jesenin muutti vuonna 1912 Moskovaan ja 1915 Pietariin. Hänen ensimmäinen runokokoelmansa "Radunitsa" julkaistiin vuonna 1915. Useat hänen työnsä joutuivat alun alkaen viranomaisten sensuroimiksi.


title: Sergei Jesenin

text: Jesenin avioitui useita kertoja; yksi hänen puolisoistaan oli maineikas yhdysvaltalainen tanssijatar Isadora Duncan. Jesenin sairastui alkoholismiin, ja päätyi elämänsä loppuvaiheissa ankaran hermoromahduksen saatuaan sairaalaan. Hän hirttäytyi 30-vuotiaana.


title: Half-Life High Definition Pack

text: Half-Life High Definition Pack (lyh. Hi-Def Pack tai HD Pack) on päivityspaketti, joka sisältää uusia ja päivitettyjä materiaaleja, suurimalta osalta malleja, alkuperäisen "Half-Life"-sarjan peleihin. Sen loi Gearbox Software ja sitä jaettiin alun perin "":in PC-julkaisun kanssa. Siihen kuuluu sisältöä alkuperäiseen "Half-Life":en, "":een ja "Blue Shift":iin, kuten myös sisältöä Valve Corporationin tekememään "Team Fortress Classic":iin.


title: Half-Life High Definition Pack

text: High Definition Packin tuomat parannukset johtuvat pääasiassa "Half-Life"-malleihin lisätystä polygonimäärästä. High Definition Packin päivitettyihin hahmomalleihin kuuluvat tiedemiehet, vartijat, HECU:n sotilaat, kuten myös muutamat Xenin oliot. Tämän lisäksi kaikki asemallit on päivitetty. Osa asepäivityksistä toi huomattavia muutoksia alkuperäiseen arsenaaliin. Glock 17 -pistooli korvattiin Beretta 92FS -pistoolilla ja MP5-konepistooli korvattiin M4-rynnäkkökiväärillä (on mielenkiintoista kiinnittää huomiota siihen, että yhdessä "Half-Life":n kehittelykohdassa HECU:n sotilaat käyttivät alun perin rynnäkkökivääreitä aseina konepistoolien sijasta). Haulikon ja rynnäkköaseen muutoksia terävämpilaatuisiksi täydennettiin luomalla niille uudet äänet ja pelin HUD-näkymä muutettiin uudistuksille sopivaksi.


title: Half-Life High Definition Pack

text: "Team Fortress Classic" päivittyi täysin uudelleenluoduilla hahmoluokilla (paitsi siviili-luokka) ja aseilla. Myös pelaajamallien animaatiot uusittiin. Tämä päivitys jaettiin kuitenkin erillään (ollen osa tavallista "Half-Life":n päivitystä) ja jonkin aikaa ennen High Definition Packia, sillä se oli Valven tekemä. Tämän päivityksen pystyy aktivoimaan konsolikäskyllä "tfc_newmodels 1".


title: Half-Life High Definition Pack

text: High Definition Pack syntyi peruutetusta "Half-Life":n Sega Dreamcast-versiosta, johon "Blue Shift" sisältyi bonuslisäyksenä peliin. Pelin kehuttiin sisältävän paranneltua graafista sisältöä, ja tämä sisältö itse asiassa siirrettiin tietokoneelle pelin peruuttamisen jälkeen. Sisältö tietokoneversiossa ei ollut kuitenkaan suoraan muunnettu Dreamcastin versiosta, sillä sen versiot vaikuttivat High Definition Packin sisällön varhaisilta versioilta. Dreamcastin vuotanut peliversio sisälsi malleja, jotka erosivat huomattavasti joistakin High Definition Packin viimeistellyistä terävätarkkuuksisista malleista. Dreamcast-versio sisälsi jopa joitain High Definiton Packista kokonaan puuttuneita malleja. Varhaiset ennakkokuvat Dreamcastin versiosta näyttävät kuitenkin jopa vielä vanhempia versioita joistakin terävätarkkuuksisista malleista.


title: Half-Life High Definition Pack

text: "Half-Life":n PlayStation 2 -versiossa malleja oli päivitetty vielä pidemmälle, ja myös tämän version teki Gearbox Software. Versioon sisältyivät täydet kasvoanimaatiot sekä erikseen animoidut sormet. Tämän takia näitä malleja pidetään yleensä High Definition Pack -versioiden seuraajina. PlayStation 2 -versio hyödynsi LOD-järjestelmää, mahdollistaen näiden korkeatarkkuuksisien mallien hyödyntämisen laskematta suorituskykyä. Näitä malleja ei koskaan julkaistu virallisesti tietokoneelle, mutta modaajat ovat niiden ilmestymisestä lähtien muuntaneet ja parannelleet niitä tietokoneversiota varten. Koska PS2-mallit ovat korkealaatuisimpia saatavilla olevia versioita, parempia kuin alkuperäisen High Definition Packin versiot, jotkin pelaajayhteisöt kutsuvat niitä "supertarkkuuksisiksi", kun taas "Half-Life":n alkuperäisiä malleja kutsutaan "matalatarkkuuksisiksi".


title: Half-Life High Definition Pack

text: 25. elokuuta 2005, High Definition Pack julkaistiin ilmaisena Steam-latauksena. Valvea kuitenkin arvosteltiin siitä, että se ei käyttänyt korjattuja versioita malleista, jotka olivat valmiina saatavilla Gearbox Softwaren päivityksestä "Blue Shift":iin. Nämä korjatut mallit sisälsivät animaatioita, joita käytettiin yleisesti kustomoiduissa kentissä ja modifikaatioissa, vaikka niitä ei nähty missään virallisissa peleissä. Monet modifikaatiot toimivat epävakaasti ilman näitä paikattuja malleja. Monet myös valittivat kuinka High Definition Pack oli toteutettu ohjelmassa. Kun se on asennettuna, Steam estää automaattisesti minkään muun kustomoidun sisällön käytön. Pelaajat eivät voi käyttää sekä High Definiton Packia että omia mallejaan, ennen kuin ovat manuaalisesti purkaneet terävätarkkuuksiset mallit gcf-tiedostosta.


title: Ihmeneloset (vuoden 2006 animaatiosarja)

text: Ihmeneloset () on ranskalaisen Moonscoop-yhtiön tuottama yhdysvaltalainen animaatiosarja. Se on samalla kaikkiaan neljäs Ihmenelosiin perustuva animaatiosarja. Sarja alkoi Yhdysvalloissa syyskuussa 2006 Cartoon Networkilla. Ensimmäinen tuotantokausi oli 26 jakson mittainen. Myös Suomessa sarjaa esitettiin ensi kerran Cartoon Networkilla 24. syyskuuta 2007 alkaen.


text: Kun kokeellinen avaruusmatka menee pieleen, aluksen neljä matkustajaa saa kosmisten säteiden vaikutuksesta supervoimat: Herra Fantastinen (Reed Richards) kykenee venyttämään kehoaan mihin tahansa muotoon, Näkymätön nainen (Sue Storm) voi muuttua näkymättömäksi ja luoda voimakenttiä, Liekki (Suen nuorempi veli Johnny Storm) pystyy hallitsemaan tulta, ja Möykky (Ben Grimm) on yli-inhimillisen vahva. Yhdessä he käyttävät erityisiä kykyjään suojellakseen maailmaa superroistoilta, esimerkiksi arkkiviholliseltaan Tohtori Doomilta.


title: São José dos Campos

text: São José dos Campos [- zoze:´ -], on kaupunki Brasilian kaakkoisosassa, São Paulon osavaltiossa.


title: São José dos Campos

text: Kaupunki sijaitsee 80 kilometriä São Paulosta koilliseen. Vuonna 2009 siellä asui 615 871 ihmistä. São José dos Campos on maatalousalueen keskus. Siellä on myös paperi- ja viiniteollisuutta.


title: Ivo Linna

text: Ivo Linna (s. 12. kesäkuuta 1949 Kuressaare) on virolainen laulaja ja televisioesiintyjä. Hän on opiskellut Kuressaaressa ja Tarton yliopistossa vuosina 1967–1969 viron kielitiedettä. Vuosina 1973–1974 Linna oli Olav Ehalan lauluyhtyeen solisti, 1975–1980 hän oli suositun Apelsin-yhtyeen jäsen ja vuodesta 1978 hän vaikutti myös yhtyeessä Rock Hotel. Hän on myös edustanut Viroa Maarja-Liis Ilusin kanssa Eurovision laulukilpailussa Oslossa 1996 kappaleella "Kaelakee hääl" sijoittuen viidennelle sijalle.


title: Alagoinhas

text: Alagoinhas [-go´injöš], on kaupunki Brasilian Bahian osavaltiossa. Se sijaitsee 110 kilometriä Salvadorista pohjoiseen. Siellä asuu noin 140 000 ihmistä (2010). Alagoinhasissa on rautatieristeys. Kaupunki on paikallisen hedelmänviljelyalueen keskus.


title: Grom

text: Grom (puolaksi "ukkonen") on puolalaisen blackened death metal -yhtye Behemothin toinen studioalbumi. Sen julkaisi vuonna 1996 Pagan Records.


title: Yläleuka

text: Yläleuka () koostuu kahdesta, vasemmasta ja oikeasta, yläleuanluusta (lat. os maxillaris). Ylähampaat ovat kiinni yläleukaluissa. Suurimmat nenän sivuonteloista, vasen ja oikea poskiontelo (lat. sinus maxillaris), sijaitsevat yläleukaluissa. Yläleuka jää usein nykyisin pienemmäksi pehmeämmän ravinnon vuoksi, ja syntyy purentavirheitä. Toinen syy yläleuan pieneksi jäämiseen voi olla hengittäminen suun kautta. Kitarisojen poisto voi auttaa nenähengitystä ja näin edistää yläleuan kasvua.


title: Hämähäkkimies (animaatiosarja)

text: Hämähäkkimiehestä on tehty seuraavat animaatiosarjat:


title: Delicious

text: Delicious (aiemmin del.icio.us) on sosiaalisen kirjanmerkkauksen verkkopalvelu, jonka avulla voi tallentaa, jakaa ja etsiä kirjanmerkkejä. Sivuston perusti Joshua Schachter loppuvuodesta 2003. Yahoo! osti palvelun vuonna 2005. Palvelulla on yli 5 miljoonaa käyttäjää ja 150 miljoonaa kirjanmerkattua URL:ia.


title: Delicious

text: Yahoo! myi palvelun huhtikuussa 2011 AVOS Systemsille.


title: Kuivalahti

text: Kuivalahti on kylä Eurajoella. Kuivalahdella on kesäteatteri ja noin 30 oppilaan peruskoulu (luokat 1.–6.). Kylässä on myös lihakauppa. Kuivalahdella oli myös kyläkauppa, mutta sen toiminta on loppunut.


title: Kuivalahti

text: Kuivalahdella on myös nuorisoseurantalo, jossa voi järjestää juhlia tai muita tapahtumia. Kuivalahden Kesäteatteri järjestää joka kesä näytelmän, joka on vuosittain tuonut vierailijoita Kuivalahdelle.


title: Merce Cunningham

text: Mercier ”Merce” Philip Cunningham (16. huhtikuuta 1919 – 26. heinäkuuta 2009) oli yhdysvaltalainen koreografi ja tanssija. Hän syntyi Centraliassa, Washingtonin osavaltiossa.


title: Merce Cunningham

text: Cunninghamia pidetään yhtenä nykytanssin merkittävimmistä kehittäjistä, ja hänelle myönnettiin vuonna 1990 National Medal of Arts. Hänen koreografioidensa tyyli on huomattavan vapaata; Martha Grahamin työhön verrattuna sitä pidetään kevyenä, joustavana ja nopeana.


title: Merce Cunningham

text: Cunningham oli vuosina 1939–1945 Martha Grahamin ryhmän tanssisolisti. Hän loi jo vuonna 1943 koreografian Paul Bowlesin kevyeen ooppera "The Wind Remainsiin". Hän oli modernistisen säveltäjä John Cagen pitkäaikainen elämänkumppani ja yhteistyökumppani. Hän perusti Merce Cunninghamin tanssiryhmän kesällä 1953.


title: Merce Cunningham

text: Cunninghamin johdolla ovat opiskelleet myös suomalaiset koreografit Ulla Koivisto ja Reijo Kela.


title: Osmanien lippu

text: Osmanien lippu oli Osmanien valtakunnassa käytetty lippu. Lippuja oli käytössä useammanlaisia.


title: Osmanien lippu

text: Ottomaanien tunnusväri oli punainen ja lippuun sijoitettiin Konstantinopolin vanha tunnus, kuunsirppi. Sultaani Selim III lisäsi lippuun 1793 myös kahdeksansakaraisen tähden. Vuosina 1793–1844 käytössä olleessa osmanilaivaston lipussa oli punainen tausta, keskellä sirppikuu ja sen sisällä kahdeksansakarainen tähti. Usein imperiumissa käytettiin myös islamin vihreitä tai ottomaanien punaisia lippuja, joissa oli kolme kuunsirppiä. Myös viisisakarainen versio on todennettu valokuvista.


title: Osmanien lippu

text: Nykyinen Turkin lippu on johdettu kyseisestä lipusta sillä erolla, että Turkin lipussa käytetään viisisakaraista tähteä.


title: Robert Rauschenberg

text: Robert Milton Ernest Rauschenberg (22. lokakuuta 1925 – 12. toukokuuta 2008) oli yhdysvaltalainen kuvataiteilija.


title: Robert Rauschenberg

text: Rauschenberg syntyi Port Arthurissa, Teksasissa. Hän opiskeli Kansas City Art Institutessa ja Académie Julianissa Pariisissa ennen kuin pääsi Pohjois-Carolinan maineikkaaseen Black Mountain Collegeen vuonna 1948. Hänen uransa alku osui abstraktin ekspressionismin ja pop-taiteen siirtymävaiheille.


title: Robert Rauschenberg

text: Rauschenbergille myönnettiin vuonna 1964 Venetsian biennaalin pääpalkinto. Palkitsemiseen vaikutti taustalla hyvin voimakkaasti galleristi Leo Castelli. Hän jatkoi 2000-luvulle saakka työtään New Yorkissa ja studiollaan Floridan Captiva Islandilla. Hänelle myönnettiin National Medal of Arts vuonna 1993, ja hän oli Yhdysvaltain taiteiden ja kirjallisuuden akatemian jäsen vuodesta 1978.


title: Robert Rauschenberg

text: Rauschenberg palkittiin Grammy-palkinnolla Talking Headsin "Speaking in Tongues" -levyn kannesta (1983). Hän oli kuollessaan 82-vuotias.


title: Alalakh

text:
Alalakh eli Alalah oli vanhan ajan kaupunkivaltio nykyisessä Kaakkois-Turkissa Välimeren itärannikon pohjoisosassa, niin sanotun Levantin alueella. Kaupunki oli Orontes-joen mutkassa Amuq-joen laaksossa, nykyisen Hatayn alueella. Alalakh on antiikin Antiokian, nykyisen Antakyan lähistöllä Antiokian itäpuolella.
Nykyään kaupungin rauniokumpu tunnetaan nimellä Tell Atchana/Atshana.


title: Alalakh

text: Paikalla asuttiin jo 3000 eaa. Mesopotamia ulotti vaikutuksensa tännekin. Akkadin ja Urin kolmannen dynastian aikoihin rakennettiin alueella palatsi, jossa oli tiilipilarinen julkisivu. Eräs Pohjois-Syyrian länsiseemiläinen hallitsija Abban luovutti kaupungin Hammurabin aikoina Jamkhadin eli Aleppon kuninkaalle Jarimlimille. Jarimlim rakennutti kaupunkiin palatseja, muureja ja portteja. Ruhtinas Irkabtum hallitsi Alalakhia Jarimlimin vasallina. Jarimlimin seuraaja oli Niqnepa, jota vastaan Alalakh nousi kapinaan, ja kapinalliset hävittivät kaupungissa olleen temppelin ja palatsin. Näihin aikoihin itäistä keramiikkaa saapui Aleppoon, jonka kanssa oli vihollisuuksia. Paikalle saapuivat hyksot, hurrilaiset ja heettiläiset kuningas Mursili I:n aikoihin.


title: Alalakh

text:
Egypti alkoi laajentaa valtaansa uudelleen Pohjois-Syyriassa faarao Thutmosis I:n aikaan noin 1520 eaa., ja faarao teki tänne sotaretkiä. Faaraot hallitsivat myös Alalakhia rauhassa 20–30 vuotta. Paikkaa sanottiin Mukishiksi, ja kuningas Ilimilimma oli luultavasti faaraon vasallina. Ilimilimman jälkeen nousi valtaan hänen poikansa Idrimi (1480–1450 eaa.), joka joutui laajenevan Mitannin kuninkaan Paratarnan vasalliksi. Idrimi mainitsee Aleppon palatsivallankumouksen, jossa hän menetti valtansa. Idrimin aikoihin mainitaan ensi kerran nimi Kanaan, "purppuramaa", ja hapirut. Tällä alueella Idrimi oli maanpaossa. Idrimi sopi oman kertomuksensa mukaan veljensä kanssa, aihe, mikä muistuttaa Raamatun kertomusta Joosefista. Idrimi taisteli heettiläisiä vastaan. Idrimi palvoi hurrilaisia säänjumala Teshupia ja jumalatar Hepatia, ja vasta kolmantena Alalakhin Ishtaria.
Idrimin jälkeen tuli Niqmepa, joka oli Mitannin Shaushatarin vasalli. Idrimin pojanpoika Ilimilimma II siirtyi heettiläisten Suppiluliuman jälkeen heettiläisten puolelle. Sotaisat Merikansat ryöstivät Alalakhin 1193 eaa.


title: Nollalla jakaminen

text: Nollalla jakaminen tarkoittaa jakolaskua, jossa jakaja on nolla. Muodollisesti tällaista jakolaskua merkitään formula_1. Tavallisessa aritmetiikassa formula_1 ei ole määritelty.


title: Nollalla jakaminen

text: Jakolasku määritellään kertolaskun avulla: osamäärä formula_3 tarkoittaa sitä lukua formula_4, jolla pätee formula_5. Oletetaan nyt, että formula_6. Jakolaskun määritelmän mukaan formula_1 on se luku formula_4, jolla formula_9. Kuitenkin formula_10 riippumatta luvusta formula_4. Siis ei ole olemassa lukua formula_1, eli nollalla ei voi jakaa nollasta eroavaa lukua formula_13.


title: Nollalla jakaminen

text: Myöskään nollaa ei voi jakaa nollalla: mikä tahansa luku formula_4 toteuttaa yhtälön formula_15, joten formula_16 voisi olla mikä reaaliluku hyvänsä.


title: Nollalla jakaminen

text: Yksi tapa lähestyä nollalla jakamisen ongelmaa on geometrisen summan formula_17 avulla. Tiedetään että summan suppenemissäde on formula_18.


title: Nollalla jakaminen

text: Kun sijoitetaan summaan arvo formula_19, saadaan formula_20. Koska summa formula_21 kasvaa rajatta, suureella formula_22 ei ole mielekästä arvoa.


title: Nollalla jakaminen

text: Nollalla jakamista voi tarkastella myös raja-arvojen avulla. Kun formula_23 lähestyy nollaa oikealta puolelta, kasvaa osamäärä formula_24 rajoittamattomasti. Kun formula_23 lähestyy nollaa vasemmalta puolelta, osamäärä formula_24 vähenee rajatta. Jos siis haluttaisiin määritellä nollalla jakaminen lausekkeen formula_24 raja-arvona, tulisi osamäärän formula_28 olla yhtä aikaa sekä äärettömän suuri että äärettömän pieni. Tämä on mahdotonta, joten nollalla jakamista ei voi määritellä tälläkään tavalla.


title: Nollalla jakaminen

text: Jos sallitaan nollalla jakaminen ja oletetaan, että formula_29, voidaan todistaa, että esimerkiksi 2 = 1.


title: Nollalla jakaminen

text: Nollan ominaisuuksista johtuen tiedetään että formula_30 ja formula_31. Näin siis on formula_32. Jakamalla yhtälö puolittain nollalla saadaan formula_33. Siispä formula_34.


title: Nollalla jakaminen

text: Jakamalla nollalla on päädytty selvästi ristiriitaiseen johtopäätökseen. Siis nollalla ei voi jakaa.


title: Nollalla jakaminen

text: Reaaliakseli formula_35 voidaan laajentaa sisältämään alkiot formula_36 ja formula_37, jotka sopivasti tulkittuna antavat järkevän määritelmän nollalla jakamiselle. Joissain matematiikan aloissa, kuten mittateoriassa, tämä on luontevaa sillä usein eteen tulee funktioita, joille esimerkiksi ääretönarvoisuus olisi selkempää määritellä kuin jättää raja-arvojen varaan.


title: Nollalla jakaminen

text:
Määrittelemme, että laajennettu reaaliakseli on joukko formula_38, missä formula_36 ja formula_37 ovat alkioita, joille pätee seuraavat ominaisuudet:Tapauskohtaisesti myös määritelläänMerkinnät
eivät ole määritelty joukossa formula_74.


title: Nollalla jakaminen

text: Tietokoneohjelmoinnissa kokonaislukujen jakolasku, jossa jakaja on nolla, aiheuttaa ohjelman keskeytymisen tai siirtymisen poikkeuskäsittelijään. Liukuluvuilla laskettaessa (hallitsevan IEEE 754 -standardin mukaan) nollia on kaksi: positiivinen nolla ja negatiivinen nolla; näiden voi ajatella kuvaavan esitystarkkuuden rajaa pienempiä lukuja, joista kuitenkin tiedetään etumerkki. Nollalla jakaminen antaa tulokseksi positiivisen äärettömän tai negatiivisen äärettömän riippuen jaettavan ja nollajakajan etumerkeistä. Jos myös jaettava on nolla eli jaetaan nollaa nollalla, tulos on määrittelemätön arvo, jota kutsutaan nimellä Not-a-Number tai lyhenteellä NaN (vakiintumaton suomennos 'epäluku').


title: Amatoli

text: Amatoli on voimakas räjähdysaine. Se on trinitrotolueenin (TNT) (CHNO) ja ammoniumnitraatin (NHNO) seos. Amatolia käytettiin etenkin sotilaskäytössä ensimmäisessä ja toisessa maailmansodassa. Nykyään se on korvattu muilla vaihtoehdoilla. Amatoli on väriltään vaihdellen vaaleasta kellertävään ja ruskeaan riippuen seossuhteesta. Amatoli on suhteellisen vakaata mutta voi räjähtää kovasta iskusta.


title: Amatoli

text: Amatolia käytettiin etenkin lentopommeissa, syvyyspommeissa ja merimiinoissa. Amatolin valmistusprosessi on hyvin yksinkertainen: siksi sitä käytettiin massoittain sodissa.


title: Amatoli

text: Amatolilla on taipumus ikääntyessään herkistyä; siksi esimerkiksi sota-aikaiset lentopommit, syvyyspommit ja miinat, joissa sitä käytettiin, ovat hengenvaarallisia käsiteltäviä - erityisesti jos ne ovat olleet veden alla kuten meren tai järven pohjassa eri hylkyjen mukana uponneina.


title: Kanadantylli

text: Kanadantylli ("Charadrius semipalmatus") on pohjoisamerikkalainen kahlaaja. Lajin nimesi Charles Lucien Bonaparte 1825.


title: Kanadantylli

text: Linnun pituus on 17–19 senttimetriä, siipien kärkiväli 43–52 senttimetriä ja paino 31–69 grammaa. Naaras on hieman suurempi kuin koiras. Muistuttaa suuresti tylliä, josta se poikkeaa hiukan pienemmän koon ja hennomman rakenteen takia. Värityksen pienistä eroista mainittakoon vaaleammat koivet ja vähemmän silmäänpistävä siipijuova lentävällä linnulla. Sukupuolet ovat samanvärisiä. Nuorta lintua on hyvin vaikea erottaa nuoresta tyllistä.


title: Kanadantylli

text: Pesimäalue ulottuu Alaskasta Pohjois-Kanadaan. Maailman populaation koko on noin 150 000 yksilöä. Lajin kanta on elinvoimainen. Muuttolintu, joka talvehtii Atlantin ja Tyynenmeren rannikoilla Etelä-Carolinasta Patagoniaan, myös vyöhykkeen kaikilla suurilla saarilla. Hyvin harvinainen vierailija Länsi-Euroopassa, eikä sitä ole tavattu Suomessa.


title: Kanadantylli

text: Pesimäaikana makean ja suolaisen veden muta- ja hiekkarannat sekä jokien, järvien ja lampien avoimet rannat. Muutto- ja talvehtimisalueilla hiekka- ja mutarannat sekä laguunit, harvoin sisämaassa.


title: Kanadantylli

text: Pesä on avoimesti maassa. Munia on 4, uusintapesissä 3. Pesintä touko-kesäkuussa.


title: Kanadantylli

text: Maassa ja mudassa elävät hyönteiset, nilviäiset ja madot.


title: Brian Dobson

text: Brian Dobson (s. 7. toukokuuta 1973, Steadfast, Englanti) on kanadalainen ääninäyttelijä, jonka veljet Paul Dobson ja Michael Dobson ovat myös ääninäyttelijöitä. Kolmikko on usein työskennellyt kanadalaisen Ocean Group -yhtiössä, joka dubbaa muun muassa japanilaisia animesarjoja ja elokuvia. Ennen ääninäyttelijän uraansa Dobson työskenteli DJ:nä Monty's Showroom Pubissa.


title: Rudolf Lange

text: Rudolf Lange (18. huhtikuuta 1910 Weißwasser, Saksa – 23. helmikuuta 1945 Poznań, Puola) oli natsi-Saksan SD:n ja Sicherheitspolizein päällikkö Latviassa toisen maailmansodan aikana. Hän oli yksi Wannseen konferenssiin osallistuneista natsijohtajista.


title: Rudolf Lange

text: Lange syntyi luterilaiseen perheeseen Weißwasserissa Sleesiassa 1910. Hän valmistui ylioppilaaksi Staßfurtissa 1928 ja jatkoi opiskelemaan lakia Jenan yliopistoon. Hänestä tuli lakitieteen tohtori joulukuussa 1932.


title: Rudolf Lange

text: Vuonna 1933 Gestapo värväsi hänet Hallessa. Hän liittyi samalla SA-joukkoihin, mutta tunsi tehneensä huonon uraratkaisun ja noin kolme vuotta myöhemmin hän värväytyi SS:n rivimieheksi numerolla 290 308. Gestapon jäsenenä hän kuitenkin yleni SS-joukoissa nopeasti. Vuodesta 1936 alkaen hän työskenteli Gestapon Berliinin toimistossa. Hän omaksui SS:n aateohjelman ja erosi kirkosta 1937.